Lukukoira on lukemaan opettelevan lapsen unelmayleisö – ILOVAARIROCK\nLukukoira on lukemaan opettelevan lapsen unelmayleisö\njoulukuu 21, 2017 heinäkuu 31, 2018 Terttu\nLukukoirat alkavat olla Suomessakin yhä yleisempi näky ja niiden palveluille riittää kysyntää. Lukukoirat toimivat tärkeässä tehtävässä eli lapsen luotettuna kuuntelijana tämän lukiessa ääneen. Tarkoituksena on innostaa ja rohkaista lasta lukemaan ja tukea tämän oppimista. Eniten lukukoiria nähdään kaupunkien ja kuntien kirjastoissa ja kouluissa. Toimintaa on ollut jo pidempään kansainvälisellä tasolla, mutta nyt lukukoiramahdollisuus löytyy jo monesta suomalaisestakin kaupungista.\nLukukoira ei arvostele, hauku tai keskeytä\nLukukoiratoiminnan perusajatuksena on se, että lukemisen sujuvuutta opettelevalla lapsella on myötämielinen kuuntelija, joka ei arvostele eikä kommentoi. Tällöin lukemista voi harjoitella rauhassa, mukavassa ja neutraalissa tilanteessa ja ilman suorituspaineita. Tämä on osoittautunut tehokkaaksi keinoksi kehittää lapsen innostusta ja itsevarmuutta lukemisen suhteen. Osa pienistä lukijoista on innostunut lukukoiran tavattuaan lukemaan kotona esimerkiksi omille lemmikeilleen tai pehmoleluilleen.\nLukuhetki on lapsen ja koiran oma juttu\nKirjastojen kautta varattavat lukuhetket kestävät yleensä 15 minuuttia. Lukijat ovat pääosin 1. tai 2. luokan oppilaita, jotka vielä harjoittelevat ääneen lukemista. Vaikka toiminta on alun perin suunniteltu lukemisvaikeuksista kärsiville lapsille, voi kirjastojen kautta kuka tahansa apua tarvitseva varata itselleen lukuhetken koiran kanssa. Lukutilanteissa mukana on koiran lisäksi koiran ohjaaja, joka katsoo taustalta, että tilanne sujuu mukavasti. Ohjaajalta vaaditaan tietenkin aktiivisuutta ja innostusta projektiin, mutta ei mitään erityistä koulutusta tai opettajan taitoja. Hän ei puutu lukijan ja koiran väliseen vuorovaikutukseen. Lukija etsii itse ratkaisut hankalampien sanojen kohdalla. Lukukoiratoiminta perustuu vapaaehtoisuuteen.\nLukukoirat nauttivat saamastaan huomiosta\nKoirat puolestaan nauttivat saamastaan huomiosta ja kuuntelevat keskittyneesti, toimivat siis hiljaisina ja kärsivällisinä opettajina. Vaikka koira katselisi muualle lapsen lukiessa, se ei tarkoita etteikö koira kuuntelisi. Keskittymisen näkee ilmeestä ja korvien liikkeistä. Koira ei välitä siitä onko, lukija hidas vai nopea, arka tai rohkea, vaan koiralle paras lukija on aina juuri kyseinen lapsi. Paras palkinto sekä koiralle että lukijalle on usein lopun hellittelyhetki.\nKoiran läheisyys kannustaa ja rentouttaa\nLukukoira Jaden kanssa kirjastoja ja kouluja jo yhdeksän vuoden ajan kiertänyt Timo Nieminen kertoo, että koirilla on uskomaton taito saada ihmiset rentoutumaan ja tuoda heille hyvää oloa. Jo pelkkä eläimen läheisyys rauhoittaa usein vilkkaammankin lapsen ja tuo toisaalta turvaa aremmille lukijoille. Häntä motivoi harrastuksen pariin lasten ilo koiran seurasta ja yhteisistä rapsutushetkistä.\nKennelliitosta eväitä lukukoiran uralle\nLukukoiratoiminnan yleistyttyä Kennelliitto on alkanut järjestää erityisiä lukukoirakoulutuksia. Mukaan otetaan yli kaksi vuotiaita koiria, joiden luonne sopii lukukoiratoimintaan. Koirien täytyy olla luonnostaan ystävällisiä ihmisiä kohtaan ja niiden täytyy tulla toimeen myös muiden koiria kanssa. Hyvä perusta lukukoiran koulutukselle on se, että koiraa on jo aiemmin viety erilaisiin paikkoihin ja tilanteisiin, joissa se on joutunut tekemisiin erilaisten ihmisten kanssa. Koiran täytyy pystyä rauhoittumaan myös vieraiden ihmisten seurassa. Sen sijaan mitään erityisiä rotuvaatimuksia ei ole, vaan toimintaan kelpaavat kaikenkokoiset ja näköiset karvakaverit.\nTavoitteena lukemaan innostaminen\nSuomessa ensimmäiset lukukoirat aloittivat työnsä vuonna 2011 Kaarinan kirjastossa ja pian toiminta levisi kirjastojen kautta ympäri Suomea. Vuonna 2016 toimintaa järjestettiin jo 55:ssä kirjastossa. Lukukoiratoiminnan motivaationa toimi huomio suomalaisnuorten lukutaidon tason laskusta ja lukemisharrastuksen vähenemisestä. Lukeminen on tärkeää jo pelkästään sanavaraston kannalta. Tutkimuksen mukaan 17-vuotias nuori joka lukee vapaa-ajallaan osaa noin 50 000 – 70 000 sanaa ja nuori joka ei lue lainkaan ylimääräistä osaa noin 15 000 sanaa.\nPreviousNäkövammainen selviää arjesta apuvälineiden ja asenteen avulla\nNextUraa ehtii vaihtaa elämän aikana useammankin kerran


Aleksanterinteatterille veikkausvaroja - MTVuutiset.fi\nJulkaistu 17.05.2005 21:42 (Päivitetty 18.05.2005 15:25 )\nLoppuvuoden vuokratuki, 620 000 euroa, hoidetaan Veikkauksen säästövaroilla.\nKohu entisen Kansallisoopperan eli Aleksanterin teatterin tulevaisuudesta on saanut ratkaisunsa. Hallitus päätti tänään, että puuttuva vuokratuki otetaan loppuvuoden ajan Veikkauksen ylijäämistä ja ensi vuonna rahoitus siirtyy budjettiin.\nTalosta alkaa huolehtia uusi päävuokralainen, Bulevardin teatteriyhdistys, ja se säilyy nykyisenlaisena vierailuteatterina. Teatterin uusi johtaja Reima Jokinen sanoo, ettei teatterin toimintaperiaatteisiin ei tule mullistuksia.\nKulttuurihallinnon veteraani Jokinen perusti alkuvuodesta Bulevardin teatteriyhdistyksen. Jokisen yhdistys oli valtio-omistajan mielestä sopivin seuraaja talosta luopuvalle Helsingin kaupungille. Valtion rakennuksista vastaava Senaattikiinteistöt haluaa talosta 1,2 miljoonaa euroa vuokraa vuodessa. Talossa toimivien kulttuurijärjestöjen vuokrilla ei kuitata kuin noin kymmenen prosenttia, loput jää valtion maksettavaksi.\nMaaliskuussa MTV:n uutiset kertoi, että Senaattikiinteistöt kauppaa kansallisaarretta Venäjälle. Kulttuuriministeri Tanja Karpela pillastui ja asiaan alettiin oikeasti hakea ratkaisua.\nHallitus päätti viimein tänään, että loppuvuoden vuokratuki, 620 000 euroa, hoidetaan Veikkauksen käyttämättä jääneillä niin kutsutuilla säästövaroilla.


Petauspatja 160 x 200 – Internet ja tietokoneet\nHome / Petauspatja 160 x 200\nPetauspatja 160 x 200\nSijauspatja 160x2PLUS TDREAMZONE. Kulta-sijauspatjan sisus on profiloitua vaahtomuovia. Verhoiltu miellyttävällä stretch-kankaalla, jossa kaunis kuvioitu pinta.\nKoska laadusta ei kannata tinkiä, mutta hinnasta kyllä! Löydä itsellesi parhaat diilit VERTAA. Päällinen irrotettava ja vesipestävä. Tutkitusti haitta-aineeton Ökö-Tex .\nSotkan laadukkaasta petauspatjamallistosta löytyy monia erikokoisia sijauspatjoja, kuten yleisimmät 80×20 90×20 120×20 160x2ja 180x200cm, mutta . Käsittelyn ansiosta tuote säilyy hygieenisenä eivätkä bakteerit viihdy tuotteessa. Oikein valittu petauspatja voi olla ratkaiseva ero hyvän ja loistavan yöunen välillä. Uusi hengittävä ja täysin pestävä Air-o-bed -petauspatja. SLEEPWELL sijauspatja TOP LATEX INTENSE 160x2cm SW-641sijauspatjan sisus on luonnon lateksi, joka on joustava ja kestävä materiaali sekä . TEMPUR -sijauspatja on oiva tapa nauttia aidon TEMPUR-materiaalin ominaisuuksista myös.\nMyydään puoli vuotta käytössä ollut kova petauspatja kokoa 1x 20 ostettu Sotkasta. Muut koko- ja verhoiluvaihtoehdot tilattavissa myymälöistämme. Profiloitu vaahtomuovitäytteinen petauspatja.\nIsku Unigold sijauspatja, 1x 2cm. Laadukkaat 160x2cm sijauspatjat löydät Nettisängystä. Tervetuloa tutustumaan valikoimaamme!\nJoustokankaan ansiosta sijauspatja on mukautumiskykyisempi ja pysyy paremmin paikallaan. HILDING FEEL jenkkisänky -paketti 1x 2cm . PETAUSPATJA 160X200X5cm – Jämäkämpää sijauspatjaa arvostavalle. Delux Activ -sijauspatja on hengittävä ja hygieeninen. Miksi petauspatja on toiselta puolelta sileä ja toiselta poimullinen? Deluxe Topper petauspatja 1x 2cm.\nAina ei tarvitse vaihtaa patjaa nukkuakseen paremmin. Tämä korkealaatuinen, muistivaahdosta valmistettu . Ellos Home Beige Soft-sijauspatja, L 1cm. Ergonominen petauspatja lievittää niskakipuja ja kehon jännitystiloja.\n← Rikollisuuden syyt Iphone 5s 16gb gold →


Sapattivapaa | riskinottajat\nMay 26, 2016 / jadesoturi\nEilen oli suuri virstanpylväs: mies nimittäin kertoi töissä lähtevänsä toteuttamaan itseään. Hän oli alunperin ajatellut sanovansa itsensä irti kokonaan, mutta ihan viime metreillä kuuli, että sapattivapaankin voisi ottaa kahdeksi vuodeksi. Vaikka miehellä ei ole minkäänlaisia aikomuksia palata työpaikalleen (ainakaan tässä vaiheessa), tuo sapattivapaa kuulosti hänen korvaansa huomattavasti paremmalta kuin lopullinen irtisanoutuminen. Joten sillä nyt sitten mennään.\nYmmärrän tämän kyllä. Kundi on ollut samassa, isossa kansainvälisessä firmassa töissä seitsemäntoista vuotta putkeen, on aika iso juttu laittaa pillit pussiin ja lähteä tekemään jotakin kokonaan uutta. Jos hyppy tuntemattomaan on helpompi koska lopareiden sijaan kutsuu tätä sapattivapaaksi, niin siitä vain sitten.\nMiehen pomo oli aikalailla järkyttynyt. Ja yllättynyt. Tosin hän on ollut mieheni esimies vasta vajaat kaksi kuukautta. Miehelläni on meinaan ollut kolme eri esimiestä viimeisen puolen vuoden aikana, koska isossa firmassa ihmisiä näköjään liikutellaan ja siirrellään jatkuvasti vailla huolen häivää. Se on ollut aika rankkaa, kun koskaan ei tiedä kuka irtisanotaan tai miltä osastolta itsensä löytää kun firma jatkuvasti organisoi uudelleen työntekijänsä ja projektinsa ja esimiehensä. Näin sivusta katsottuna homma on näyttänyt aivan kreisiltä ja vaikka kaiken taustalla on olevinaan rahansäästö, uskon että tällaisesta korttipakan sekoittamisesta on enemmän haittaa kuin hyötyä pitkällä tähtäimellä. Mies on ainakin kyllästynyt asiaan perinpohjaisesti ja se on vaikuttanut (jo muutenkin olemattomaan) työmotivaatioon voimakkaasti. Ei kukaan jaksa kokoajan vaihtaa tiimiä. Juuri kun saat homman toimimaan, joku (korkeassa asemassa oleva) valopää on sitä mieltä, että homma pitää laittaa uusiksi. Miehen pomokin kertoi, että taas kuulemma firmassa harkitaan uutta järjestelyä, mikä tarkoittaisi käytännössä sitä, että hän ei enää olisikaan mieheni esimies, vaan kehiin tuotaisiin joku uusi henkilö – taas.\n“No huh, hyvä ettei tarvitse olla paikalla sitäkään kokemassa”, mieheni sanoi.\nPomolle kertominen oli ollut kuulemma vaikeaa, oikeiden sanojen löytyminen oli ollut haasteellista, mutta päivän mittaan tuokin oli helpottunut. Mies kertoi työkavereiden olleen kateellisia. Suurin osa oli mieheni opiskelusuunnitelmat kuullessaan sanonut että “voi kunpa minäkin pääsisin täältä pois.”\nOnpa tämä kyllä aikamoista, firma täynnä onnettomia ja puoliuupuneita työntekijöitä. Ei voi olla kovin tuotteliasta. Ja muutenkin ajatus siitä, että ihmiset raatavat päivästä toiseen työssä jota inhoavat on aika mieletön. Etenkin kun yhdeksän tai kymmenen tuntisen (jos onni on myötä) työpäivän aluksi ja päätteeksi ajat vielä kotiin autolla yli tunnin, joskus jopa pari kolmekin tuntia. Ei siinä juuri jää aikaa millekään muulle. Viikonloput menevät toipuessa. Tervetuloa Piilaaksoon.\nMies oli eilen helpottunut ja aikalailla innoissaan, sillä nyt tämä on taas omalla tavallaan enemmän totta. Viimeinen konkreettinen työpäivä on 24. kesäkuuta, tosin sen jälkeen on vielä kolmen viikon vuosiloma, mutta töihin hän ei enää sen jälkeen palaa. Neljä viikkoa pitäisi vielä kestää, tosin mies sanoi, että oli merkillistä huomata miten nopeasti hänelle tuli tunne, ettei oikein enää jaksaisi välittää noista tekemättömistä hommistaan. Tai no, eipä hän ole juurikaan niistä välittänyt enää vuosiin, mutta siis tuli vielä enemmän sellainen hälläväliä asenne. Tämä on hänelle ihan uutta, sillä hän on todella uuttera työntekijä, jolle on kunnia-asia tehdä asiat paremmin kuin hyvin, silloinkin kun ne eivät häntä varsinaisesti kiinnosta. Hän sanoi tämän välinpitämättömyyden olevan hänelle ihan uusi tunne, vähän pelottavakin.\n“Kyllä mä hoidan hommani kunnialla loppuun, tietenkin”, hän sanoi. “Mutta on tämä outoa välittää näin vähän.”\nTunnollinen onkin juuri se joka uupuu, kun on niin helvetin tunnollinen. Eikä se ole tietenkään huono asia, olla tunnollinen. Tai ei pitäisi olla, sehän on lahja. Mutta jos tunnollisuudessa menee terveys, niin jossain vaiheessa siitäkin tulee kirosana.\nOn tämä mielenkiintoista seurata millainen mies tuolta vielä kuoriutuu kun pääsee laittamaan energiansa ja tunnollisuutensa sellaiseen asiaan, josta hän on intohimoisen kiinnostunut. Muistan kyllä millainen kundi hän oli kun tapasimme melkein 20 vuotta sitten: huolettomampaa ja iloisempaa tyyppiä sai hakea. Niin täynnä intoa ja elämää, kiinnostunut kaikesta, aina valmis auttamaan. En tiedä missä vaiheessa se tyyppi katosi jonnekin ja tilalle tuli tämä aina väsynyt ja varovainen ihminen. Miten tämä irtiotto tulee vaikuttamaan mieheni persoonaan? Mielenkiinnolla (ja ehkä vähän pelonsekaisella innostuksella) jään odottelemaan millaisen miehen kanssa tässä oikein ollaankaan naimisissa!\nirtisanominen, sapattivapaa, työ, työmatka\n← Lapsiraukkakin raahataan Roomaan


Milloin raskaus alkaa näkyä? | Raskaus ja vatsan kasvu\nSe, milloin raskaus alkaa näkyä ulospäin, eli vatsan perusteella voi päätellä naisen olevan raskaana, on täysin yksilöllistä kuten monet muutkin raskauteen liittyvät asiat. Toisilla raskauden seurauksena vatsan kasvu näkyy aikaisin, mutta toisilla taas vatsan kasvu on vähäistä pitkään niin, ettei sitä huomaa.\nHyvin usein raskaus alkaa näkyä silloin, kun raskauden alkamisesta on kulunut 3-6 kuukautta. Toisilla vatsan kasvamisen huomaa jo parin kuukauden jälkeen raskauden alkamisesta, toisilla saattaa vatsan kasvu odottaa jopa puolisen vuotta.\nLain mukaan työnantajalle on ilmoitettava yleisen käytännön mukaan viimeistään kaksi kuukautta ennen laskettua aikaa, ellei työnantajalle raskaus aiemmin ole tullut ilmi. Kuitenkin, jos äitiyslomalle aikoo jäädä vaikkapa kuukautta ennen laskettua synnytysaikaa, tulee raskaudesta ilmoittaa työnantajalle viimeistään kolme kuukautta ennen laskettua aikaa.\nVatsan kasvua, painonnousua ja raskauden etenemistä seurataan raskauden aikana myös terveydenhoitajan toimesta. Raskauden aikana neuvolakäyntejä on yleisen suosituksen mukaan 7-10 kappaletta.


Riitta Karppinen sai eläkepäätöksen 45-vuotiaana: ”Kuntoutin itseni käsitöillä” | ET\n20.4.2016 klo 10:49\nHarvinainen lihassairaus vei Riitta Karppiselta liikuntakyvyn lähes kokonaan. Suuri rooli kuntoutumisessa on ollut rakkaalla harrastuksella.\n"Keväällä 1999 jalkani alkoivat oikutella, pitkiä matkoja oli vaikea kävellä ja pyöräily keskeytyi jalkakramppeihin. Kaikki vapaa-aika meni väsymyksestä toipumiseen, jotta jaksoin töihin. Oireita pidettiin selkäleikkauksen jälkitilana, mutta kun kädetkin vääntyivät kramppeihin, uumoiltiin neurologista sairautta.\nMieluisa työ vaatetusalan opettajana oli pakko lopettaa, ja vuonna 2001 sain järkytyksekseni ALS-diagnoosin. Se on kuolemaan johtava, rappeuttava hermostosairaus. Olen kuitenkin optimisti enkä halunnut vaipua epätoivoon. Kun olin heikoimmillani, rakas mieheni Tuomas pesi ja hoiti minua, toi kahvin sänkyyn ja teki kotityöt.\nSain eläkepäätöksen 45-vuotiaana. Nolotti kulkea rollaattorin kanssa kaupungilla. Mutta totuin, kun huomasin ”rollon” helpottavan kävelyä.\nKäsityöt ovat aina olleet rakas harrastukseni ja työni. Oli surullista olla niin väsynyt, etten jaksanut edes neuloa. Kaikki energia meni arjen elämiseen eikä jäykillä käsillä olisi voinut mitään tehdäkään.\nEn kuitenkaan suostunut vain makaamaan kotona, vaan aloin vetää paikallista ALS-kerhoa. Kun porukkaa lakosi ympäriltäni, epäilin yhä enemmän diagnoosiani. Oireet eivät täsmänneet. Välillä pelkäsin kuvittelevani oireet, kun mitään syytä ei löydy. Lopulta päätin, että olkoon mikä on, kunhan selviän seuraavaan päivään.\nSain ensimmäisen avustajan vuonna 2005. Hän oli minulla seitsemän vuotta.\nNykyisin Kerttu Heikkinen, 51, auttaa minua arkisin neljä tuntia ruuanlaitossa, kaupassa käymisessä, hiusten pesemisessä ja siivoamisessa. Hän auttaa siis niissä asioissa, joita haluaisin tehdä, mutta en pysty. Esimerkiksi pyykin kuivumaan laittaminen on hankalaa, kun en pysty nostamaan käsiä ylös.\nVarsinainen ilopilleri elämääni tuli vuonna 2003, kun sain sähköpyörätuolin. Sähkärillä pääsen itsekseni kylille ilman avustajaa.\nKäsityö on henkireikä\nVuonna 2007 kuntoni romahti. Makasin kuukauden sairaalassa, enkä pystynyt kramppien vuoksi nukkumaan enkä liikkumaan. Puhuminenkin oli hankalaa. Neurologi Ari Saarinen alkoi epäillä harvinaista dopaherkkää dystoniaa ja aloin syödä dopamiinia. Lääkitys mullisti elämäni. Muutamassa päivässä nousin sängystä ja pääsin taas liikkeelle!\nDystoniaa sairastava ei geenivirheen takia pysty käyttämään elimistön dopamiinia, vaan se pitää ottaa lääkkeenä. Harvinainen tauti on muutamalla kymmenellä suomalaisella. Alkuoireina on jalkojen jäykkyyttä ja kävelyn vaikeutumista. Myöhemmin jäykkyyttä ja kramppeja on muuallakin vartalossa.\nPyysin heti miniääni Heidiä tuomaan lankaa sairaalaan, ja aloin kuin huumassa virkata pöytäliinoja pitkästä aikaa. Käsityöt ovat konkreettisesti kuntouttaneet käsieni motoriikkaa. Neulomisessa käytetään kumpaakin kättä, ja fysioterapeuttikin huomasi koordinaation paranemisen. Pystyn tekemään hetken aikaa tarkkaakin työtä, sitten tulee tutinaa käsien väsyessä.\nOlen kiitollinen käsien toiminnasta. Käsityö lohduttaa ja vie ajatuksia pois ikävistä asioista, kuten kivuista. Innostus vie niin mukanaan, että kaikki unohtuu.\n"Kun tein koruja koivunjuuresta ja nektariinin siemenistä, uppoudun tekemiseen niin, että unohdin jumpan. Taksikuski tuli soittamaan ovikelloa."\nOn terapeuttista vajota flow-tilaan, kun suunnittelee käsityötä.\nTeen noin kerran kuussa neule- ja virkkausmallitöitä lankafirma Novitalle, se liippaa läheltä opetustyötäni. Saan hyödyntää taitojani, vaikken enää pysty työhön. Tuottaa suurta mielihyvää nähdä oman työn tulos lehdessä.\nMyös perhe ymmärtää käsitöiden merkityksen minulle. Mieheni soitti yhtenä päivänä kaupasta, että kirjontalangat maksavat 10 senttiä kappale, montako tuon? Hän hoksaa löydöt, koska on itsekin kädenihminen, nikkaroi paljon. Mökillä entisöimme yhdessä kahta tuolia.\nLääketasapaino on tärkeä\nSopiva dopamiinimäärä on tärkeää. Liika aiheuttaa unettomuutta, liian vähästä tulee kramppeja. Yöksi otan pitkävaikutteisen relaksantin estämään kramppeja.\nKun kokeilin Requip-nimistä lääkettä, nukuin 1–2 tuntia yössä. Ahdisti, ja lääke teki levottomaksi. Niinpä tein yön tunteina muovailumassasta ja peilipalasista taulun, jolle annoin nimen Requip. Se symboloi sairauttani ja paranemistani. Aina kun menen Requipin ohi, muistan, miten pitkälle tuosta on tultu.\nNyt olen näin hyvässä kunnossa. Vieläkin herään välillä yöllä neulomaan tai tekemään koruja. Kuuntelen yöradiota tai äänikirjoja samalla. Kun aamulla ei kiirettä nousta, valvominen ei haittaa.\nHuonona päivänä herään yöllisestä kramppaamisesta väsyneenä, hyvänä päivänä pirteänä. Krampit ovat tosi kivuliaita, jalka vääntyy väärään asentoon vaikka kahdeksi tunniksi. Se vie kaikki voimat.\nSairaus rajoittaa arkeani niin, että kaikki menot pitää suunnitella. Pääseekö sähkärillä sisään? Voimia pitää malttaa säästellä jo etukäteen. Jos teen ostoksia, en jaksa muuta sinä päivänä. Lepo on erittäin tärkeää. Jos fyysistä rasitusta on liikaa, palautuminen kestää tosi kauan. Pitäisi osata jo ennakkoon buukata lepo, ja se on minulle hankalaa. Mieheni joskus käskee minut lepäämään, kun huomaan pääni menevän vinoon. Itse en välttämättä innoissani heti huomaa.\nHuonona päivänä lääkitsen itseäni käsityöllä. Saan mielihyvää uuden kehittelystä.\nSairastamisesta ei välttämättä seuraa vain ikäviä asioita. Olen saanut paljon hyviä ystäviä kuntoutusjaksoilta ympäri Suomea. Tutustuin esimerkiksi italialaiseen lääkäriopiskelijaan Silviaan, joka pyysi minua neulomaan itselleen sukat. Olemme nyt facebook-kavereita.\n"Olen paljon Facebookin keskusteluryhmissä."\nDystoniaryhmässä tutustuin amerikkalaiseen Cathy Joapiin, jolla on sama tauti kuin minulla. Ja jopa sama suomalainen lääke. Mottomme on We love Stalevo! Cathy pyysi minua neulomaan kirjoneulesukat ja lähetti minulle kristallihelmiä. Muutamia muitakin ulkomaisia kohtalotovereita tunnen. Keskustelufoorumilla puhutaan oireista ja apuvälineistä.\nTyttärellä sama tauti\nOli suuri järkytys, kun pari vuotta sitten tyttärelläni alkoi ilmetä samoja oireita kuin minulla. Lohdullista siinä on se, että hän ei joudu käymään läpi pitkällisiä ja kivuliaita tutkimuksia. ”Äidin esimerkillä” lääkitys päästiin aloittamaan heti. Siksi tauti ei todennäköisesti etene yhtä hankalaksi kuin minulla.\nSairastumisesta on toki seurannut paljon hyviäkin asioita. Vaikken enää voi tehdä opetustyötä, voin tehdä käsitöitä omaksi ja muidenkin iloksi. Työelämässä oli aina kiire, nyt ehdin harrastaa kädentaitoja aina jaksaessani. Nautin kiireettömyydestä. Mitä säännöllisemmin nukun, sitä paremmin voin.\nKramppejakin tulee, mutta nyt ne eivät enää kestä kahta tuntia vaan 5–15 minuuttia. Olen hyväksynyt sairauteni ja olen tyytyväinen, että pystyn elämään sen kanssa. En osaisi kuvitella päivää, etten tekisi mitään. Mies on samanhenkinen. Siksi kai viihdymmekin yhdessä.\nJa nyt minulla on geenitestissä Saksassa todettu dystonia 12 -geenivirhe."\nArtikkeli on alun perin julkaistu ET-lehden numerossa 2/2014.\n24.6.2014 klo 5:03\n3.4.2016 klo 11:24


Raskaus ja synnytys Färsaarilla | Pohjoismainen yhteistyö\nRaskaus ja synnytys Färsaarilla\nTäältä selviää, miten äitiysneuvonta ja synnytykset on järjestetty Färsaarilla.\nOdottava äiti voi varata ajan kätilön vastaanotolle sairaalaan.\nTorshavnin sairaalan äitiyshuollon ajanvaraus on avoinna tiistaisin ja torstaisin klo 10.30–12.30. Ajanvarauksen numero on +298 304 525.\nLapsen synnyttyä voit viettää synnyttäneiden osastolla korkeintaan viisi vuorokautta. Tällöin voit saada fysioterapiaa, keskustella kätilön kanssa ja saada ohjeita vastasyntyneen lapsen hoitamiseen.\nOdotusaikana voit käydä kätilön vastaanotolla Tórshavnin sairaalassa, Suderøn sairaalassa, Klaksvikin sairaalassa sekä muutamassa pienemmässä kunnassa. Soita äitiyshuollon ajanvaraukseen Torshavnin sairaalaan, puh. +298 304 525, ja varaa aika.\nOdottava äiti voi käydä kätilön vastaanotolla muutaman kerran raskauden aikana. Kätilöt tarjoavat raskauteen ja synnytykseen liittyvää neuvontaa, synnytysvalmennusta, akupunktiohoitoa ja tupakoinnin lopettamiskursseja. Lisäksi he avustavat synnytyksessä ja tarjoavat jälkitarkastuksia ja keskusteluapua synnytyksen jälkeen.


« Vastaus #15 : 12.03.2018, 12:12:51 »\nXC90 2004 automaatti D5 pitkään ollut nyt aivan samat oireet, eli\nVikakoodit hiukan vaihtelevat mutta tavallisimmin tai aina tulevat\nBCM-0010 vasen etupyörä ABS sensori (tämä aina)\nBCM-0074 hydrauliventtiili(t) (tällä tuo vika alkoi, ensin tuli joskus ja sitten tihenevään tahtiin)\nBCM- 0052 control module internal fault\nBCM- 0094 communication controlmodules\nBCM-0057 power suply voltage too low\nCEM-1A5F Communication with BCM\nECM-940A Brake Pedal position sensor (vaihdettu uusi alkuperäisosa, ei auta...)\nECM-A500 CAN fault\nECM-A02B communication with ABS / BCM\nKonetilassa ABS:n sulakkeet ehjät. Kehotettiin tässä ketjussa edellä tarkistamaan tuleeko CEM:n sulkakkeelle 15 virta, mutta koskeekohan tämä uudempaa CEM mallia, kun minusta tässä suorassa CEM:ssä ei ole sulakkeita. Kuinka sen toiminnon voisi koettaa tarkistaa??? Netissä myös puhutaan CEM:n huonosta lämmönkestosta. Tälle jarruvika ilmoitukselle on myös tyypillistä, ettei sitä tule (ainakaan aika tai kokoajan), jos on kova pakkanen, eli silloin tällöin pääsee ajamaan Lappiin saakka ilman vikailmoitusta, jos on kylmää. Silloin kun "jarruvika, pysähdy varoen" ei ole päällä on kuitenkin kokoajan herjat jarruassistentista ja ABS/ luistonestosta ja keltainen ABS-valo palaa mutta Cruise ja trippi sekä matkamittari toimivat.\nDEM /haldex ei ehkä vaikuttane??? koska, jos takatilasta on DEM:in sulake pois ja DEM:in piuhat irti, antaa samat viat\nKatsastus lähestyy ja paniikki kasvaa...\n« Vastaus #16 : 07.04.2018, 14:44:10 »\nonko näihin Laurin ongelmiin kellään mitään apua tai onko Lauri saanut mitään lisä tietoa muualta?\nItsellä samat ilmoitukset ja auto ei liiku kuin luistonesto pois päältä, ja silloinkin tuntuu että vetää oikean puolen takarenkaasta jarrua väkisin päälle(jäätiköllä tulee suttina). kun väkisin vain jatkaa ajamista niin hetken kuluttua laukeaa rengas pyörimään ja tule ilmoitukset (jarruassistenttivaatii huollon ja abs/luistonesto vaatii huollon) abs-valo palaa kokoajan ja ajonvakautus tilapäisesti pois on myös kokoajan jos ei lustonestoa ota pois napilla\n« Vastaus #17 : 09.04.2018, 13:07:03 »\nEn ole keneltäkään saanut apuja eikä oikein vois satasilla tunti mihinkään mittailtavaksikaan laittaa. . Vikahan voi olla missä tahansa, mutta olen nyt purkanut johtosarjoja niin ,että olen päässyt mittaamaan tuon Hispeed can-väylän johdot vastusmittarilla, johto kerrallaan, liittimeltä liittimelle (ja liitinten yli) kaikkien purkkien välillä. Johtosarjan pitäisi siis olla ehjä eikä ottaa maihin mistään. Tuota vihreän ja valkoisen välistä 120 ohmin mittausta en oikein ymmärtänyt ja mistä mitataan ja mihin bokseihin laitetaan vastus liittimeen kun boksi on irti.\nVikojen kuittauksen jälkeen perusvioiksi tulee heti auton käynnistyessä ilman että mihinkään liikkuu ECM:ltä A500 ( CAN-virhe signaali virheellinen), 940A (Jarrupolkimen asentoanturi - järjetön signaali) ja A02B (Tiedonsiirtoyhteys BCM - Signaali virheellinen) sekä CEM:ltä (CEM-1A5F, yhteys BCM - signaali puuttuu)\nSitten kun on aikansa ajellut, antaa lisäksi BCM:ltä noita aiemmin mainittuja (vasen etupyörän sensori BCM-0010, ABS hyrrauliventtiilin virtapiiri BCM-0074 ja prake pressure sensors 1 ja 2 BCM-136, virransyöttö BCM 0057 jne.) Tosin nämä eivät näkyneet Volvon Vidalla, kun kävin Volvolla. Siinä raportissa oli BCM: ei havaittuja vikoja, mutta nuo yhteysviat ECM:n ja CEM:n välillä olivat. Yritin kysyä, että oliko BCM niin rikki, ettei siihen päässyt vidalla, mutta ei vastannut, mutisi vain että voi olla BCM rikki. Mun lukialla (Motonetista T75) antaa kuitenkin noita vikoja.\nSen myös havaitsin, että vaihteiston boksi TCM ja ECM kommunikoivat normaalisti ja TCM:hän on siinä BCM:n ja ECM:n välissä väylässä (eli väylä/ johdotus menee TCM:n kautta).\nSitä olen nyt koettanut selvittää, voiko samalla osanumerolla samanlaisesta autosta oikeasti koettaa vaihtaa BCM boksin tuo härveliin. Muuta en oikein enää osaisi kokeilla.\nNyt kun sanoit noista luisto-ongelmista, tuntuu siltä, että liukkaalla aamukuuralla taitaa juu tarjota voimaa hiukan epätasaisesti. Peilijäällä on siis joka tapauksessa jollakin tavoin epänormaalin levoton.\nIkävää mutta ihanaa, ettei ole näiden kanssa kuitenkaan yksin... sorry\nAlkaa tuo serap:kin kiinnostamaan mutta kun on kovin kaukana kotoa, ja leima just ummessa...\n« Vastaus #18 : 08.06.2018, 11:08:11 »\nIhan arvalla kun täältä pitää heittää, niin ottaisin ABS boxin käteen ja lähettäisin sen tarkastettavaksi.\n« Vastaus #19 : 10.08.2018, 15:32:55 »\nOma XC 90 (vm. 2004) jarruvika on nyt muuten jo keskikesällä saatu korjattua. Korjaamolla vaihdettiin käytetty yksikkö vastaavilla numeroilla vastaavan ikäisestä ja vastaavin varustein. Väittivät että jokin softatilaus oli Volvolta täytynyt tehdä (kun olin täältä aikaisemmin koettanut turhaan kysellä että voiko yrittää itse vaihtaa ilman päivitystä). Itse purkaamolta ostamani BCM yksikkö ei kuulemma ollut sopiva ja siinä oli jokin muu vika ja jouduin ostamaan korjaamolta toisen käytetyn yksikön. Ehkä tämä oli sitten näin tai vain halusivat myydä itse toisen - en tiedä. Uskotaan että siinä oli vika.\nKorjauksen valmistuttua sain kuitenkin tulosteena kolme vikalistaa, joihin oli luettu oman yksikön viat ennen vaihtoa, toiseen vaihdon jälkeen aktiiviset viat vaihdetusta boksista (oli joitakin yhteensopivuuteen viittaavia koodeja) ja kolmanteen vaihdetun yksikön softapäivityksen jälkeen luetut viat ( 0 kpl). Korjauksen jälkeen kotimatkalla noin 20 kilometrin jälkeen syttyi vain keltainen ABS valo ja palattuani korjaamolle koodi oli etupyörän anturi BCM- 0010. Tutkittuaan autoa kertoivat että olivat "kiristäneet BCM boksin liittimen" mitä sitten tarkoittaakaan ja mitä lienee tehty, mutta nyt vika on ONNEKSI pysynyt pois jo viitisen tuhatta kilometriä.\nYksi asia kuitenkin näistä kirjoituksista on pistänyt silmään. Itsekin saamieni ohjeiden mukaan Dremelöin boksin auki ja katsoin juotoksia, mutta minulla (2004) boksissa oli jo jousikuormitteiset liittimet, joten avaus oli turha. Jotkut ovat siis täällä todenneet 2006 mallisestakin autosta, että että siinä on vielä vanhanmalliset juotetut boksit. Voihan olla että omassani ei enää ole ollut alkuperäinen boksi, mutta siis auto on 2004 ja siinä ei boksissa ollut juotettavia liittimiä - vaan jousikuormitteiset.\nKiitos kaikille neuvojaan antaneille. Nyt painitaan jo muiden ongelmien kanssa...


Etusivu > Tilastot > Kuolemansyyt\nTilastokeskus tekee vuosittain tilastoa kuolemansyistä ja kuolleisuuden kehityksestä. Tilastokeskus ylläpitää myös kuolintodistusarkistoa, josta luovutetaan kuolintodistuksen tietoja tai kuolintodistuskopioita laissa määriteltyihin tarkoituksiin. Arkistossa on suomalaisten kuolintodistukset vuodesta 1936 lähtien. Vuosien 1936–1965 kuolintodistukset sijaitsevat Kansallisarkistossa ja tätä uudemmat on arkistoitu Tilastokeskukseen.\nalkoholikuolleisuus, imeväiskuolleisuus, itsemurhat, kuolemansyyt, kuolintodistukset, kuolleisuus, lapsikuolleisuus, liikennekuolemat, neonataalikuolleisuus, perinataalikuolleisuus, huumekuolemat, ruumiinavaus, tapaturmakuolleisuus, tautikuolleisuus, väkivaltakuolleisuus, äitiyskuolleisuus.\nKuolemansyyt tilaston StatFin-aikasarjataulukot ovat 31.10.2006 lähtien PX-Web-muodossa.\nISSN=1799-5051. Helsinki: Tilastokeskus [viitattu: 3.7.2022].


Jatka lausetta: Eero Joenrinne: "Haluaisin matkustaa Itävallan vuorille vaeltamaan" | Paikalliset | Luoteis-Uusimaa\nEtusivu » Paikalliset 18.12.2021 6:00\nJatka lausetta: Eero Joenrinne: "Haluaisin matkustaa Itävallan vuorille vaeltamaan"\nJatka lausetta -juttusarjassa tutut vihtiläiset paljastavat itsestään uusia asioita. Tällä kertaa vastausvuorossa on Joenrinne Films Oy:n yrittäjä Eero Joenrinne.\nEero Joenrinne valittiin Kaarlo Ranta -palkinnon saajaksi vuonna 2019. Palkinto jaetaan joka toinen vuosi henkilölle, joka on ansiokkaasti taltioinut tai edistänyt vihtiläistä kulttuuria. Anttu Hannuniemi / Studio Vihtkari\nEn olisi ikinä uskonut... olevani näin onnellinen ja onnekas.\nOlen virkeimmilläni... kun olen innostunut.\nOlen loistava... innostumaan.\nVihdissä rakastan mahdollisuutta elää rauhassa ja turvassa perheen kanssa.\nSuurin asia jonka olen oppinut elämäni aikana on... että kotiin tullessa vaihda heti verkkarit jalkaan, ja jos voit tehdä työpäivän verkkareissa, tee se!\nHaluaisin matkustaa... Itävallan vuorille vaeltamaan, ihastelemaan maisemia ja syömään Wiener Schnitzel mit rösti kartoffeln ja Skotlannin maaseudulle tekemään samaa paitsi ruokana Shepherd’s Pie.\nNoloa myöntää, mutta… en nolostu kovin helposti. Saatan joskus olla vaivautunut, mutta nolostuminen ei oikein meinaa onnistua.\nHaluaisin oppia... tekemään täydellistä paistettua riisiä kotona. Melkein se jo onnistuu, mutta ei kuitenkaan vielä 100.\nKymmenen vuoden päästä olen... ajanut moottoripyörällä Balkanin ympäri.\nKotini paras puoli on... perhe ja rauha.\nVoisin syödä pelkästään... en voisi syödä pelkästään. Kävisi tylsäksi nopeasti.\nJos saisin yhden toiveen, toivoisin... eläväni vanhaksi. Haluan nähdä minkälainen on iPhone 30 vai onko siinä kohdassa enää puhelimia ollenkaan? Minkälainen on GTA10? Milloin vetyautot yleistyvät? Kuinka pahasti ilmastonmuutos iskee meidän elinaikanamme?\nVihdissä rakastan... mahdollisuutta elää rauhassa ja turvassa perheen kanssa ja harrastaa sitä mistä tykkään. Sekä luontoa ja yhteisöä, jonka kanssa saan elää.\nTunnen vastustamatonta halua… ostaa valkoisen Tobleronen. Taidan mennä heti ostamaan. Hetki! Ostettu.\nInhoan luonteessani sitä, että… en inhoa.\nHyvä ystävä on... nimeltään Jouni. Haluan lähettää terveisiä Timo Tuomelle.\nMinut saa liikuttumaan… empatia.\nKun kukaan ei näe... minua olen metsässä kuvaamassa dronella.\nEn voi sietää... äijäilyä, tyhmyyttä, ajattelemattomuutta ja välinpitämättömyyttä. Myös pitkät jonot tekevät tiukkaa, ja kiire. Huono musiikki. Huonot leffat/sarjat.\nMinulla on pakkomielle... ostaa valkoinen Toblerone.\nIhailen... Mark Knopflerin kitaran soittoa.\nJokaisen kannattaisi joskus lukea... Maailman hienoin esitys – evoluution todisteet Richard Dawkinsilta sekä Markus Kajon koko tuotanto. Jokaisen kannattaisi joskus kuunnella Roxette Look Sharp! -levy. Jokaisen kannattaisi joskus katsoa Ricky Gervais is Derek.\nAmmatti: Yrittäjä, Joenrinne Films Oy\nKoulutus: Kauppis ja matkailun toisen asteen tutkinto\nPerhe: Vaimo, kolme lasta ja moottoripyörä\nHarrastukset: Padeli, luonto, musiikki, kuvaaminen, ruoanlaitto ja grillaus, moottoripyörä, avaruus, fiilistely


Panda | Piece of Panda: Meikkipussukoiden ihana koukuttava maailma\nOlen aivan myyty mikäli näen kauniin ja persoonallisen meikkien säilyttämiseen ja -kuljettamiseen soveltuvan pussukan. Upean meikkipussukan löytämisestä tulee vähän sama fiilis kuin mikä uusien alusvaatteiden kanssa. Itsesi lisäksi kukaan muu ei niitä juurikaan näe, mutta ai että miten pirteä ja hyvä olo sinulle itsellesi tulee kun pistät ne päälle - tai tässä tapauksessa kannat mukanasi.\nYstäväni S kävi Helsingissä ja pakollinen kaupoissa pyöriminen kuului tottakai päivän ohjelmaan. Kauppakeskus Forumissa oli meneillään Turku Design -tapahtuma ja en vaan voinut vastustaa Polkka Jamin myyntipöydältä bongaamaani somaa riikinkukkoaiheista meikkisivellinpussukkaa n__n. Tai no penaaliksi tuota kovasti nimittelivät, mutta kosmetiikkahörhön silmissä näkyi ainoastaan meikkisiveltimien säilytyspussukka.\n(Minulta löytyy ennestään yksi meikkisiveltimien kuljetukseen sopiva putelo, mutta kaksin aina kaunihimpi jne)\nKotona yllätyin miten paljon pieneen riikinkukkooni oikein mahtuu kosmetiikkaa, siis sinnehän menee ihan kaikki tarpeellinen :)!\nKutsun riikinkukkopussukkaa usein myös paniikkipussiksi. Riikinkukosta löytyvät kaikki tarvittavat perusmeikin tekovälineet eli pussin voi paniikkiaamuina nakata käsilaukun pohjalle ja tiedän sieltä löytyvän kaiken tarpeellisen perusarkimeikin tekoon. Ei tarvitse alkaa turhaan paniikkikiireessä etsimään meikkilaatikon kätköistä oikeita tuotteita ja nakkaamaan niitä extrapaniikissa laukkuun mukaan. Joku unohtuu aina kuitenkin.\nCliniquen meikkipuuteri, huulikiilto, kajaali, ripsari, vauva-UDPP (silmämeikin pohjustus), lohtuluomiväri, luomivärin häivytyssävy, pieni käsivoide sekä MAC 217 -meikkisivellin millä saa näppärästi tehtyä vaikka koko silmämeikin.\nVetoketjua ei tarvinnut edes taistella kiinni, vau.\nPaniikkimeikkipussini kaipaa ehkä pientä päivitystä. Ajattelin vaihtaa meikkipuuterin tilalle Cover All Mix -peitevoiteen + siveltimen ja jättää käsivoiteen kokonaan pois ja valita huulikiillon kaveriksi kaikkialla toimivan suosikkihuulipunani. L'orealin Cocoa Lift -luomiväri pysyy pussissa luottoluomivärinä sillä se sopii kahden simppelin mutta kauniin sävymaailmansa puolesta jokaiseen hetkeen.\nLoppuun vielä kuvapläjäys muista vuosien varrella bongatuista yksilöistä:\nIsommista pussukoista edessä näkyvä lituskaisempi malli on päässyt viime aikoina todella usein reissuille mukaan. Oikealla takana oleva iihana Hello Kitty -pussukka on taasen kulkenut kaikista pussukoista eniten matkoillani mukana. Säilytän näissä matkoillani ihonhoitotököttejä sekä hiustuotteita.\nTässä on The Meikkipussi. Vanha kuin taivas ja silti yhä täydellisessä kunnossa. On käynyt monet kerrat pyykkikoneessa eivätkä värit ja kuviot ole olleet moksiskaan. Tämä on todella tilava ja ah pyöreä pullukkamainen muoto, ih klipsikiinnitys ja uuh pinkit pääkallot ja nams musta pohja.\nOlisin ihan hukassa mikäli tämä joku kaunis ruma päivä sattuisi häviämään.\nHämmentävästi jo jonkinlaista pientä iltalaukkua muistuttava pussukka kätkee sisällensä pienen peilin.\n^ Tässä on aika hyvin tiivistetty miksi haluan nykyisin ostaa ehkä hieman kalliimpana mutta persoonallisempana tiettyjä asioita. Liukuhihnamallit ja toinen toisiaan muistuttavat tuotteet - kuten meilläpäin sanotaan- ahistaa!\nOnko se teille yksi ja sama minkälainen pussukka kätkee sisään mukana kulkevat meikit? Vai lojuvatko ripsarit ja huulikiillot hujanhajan laukkujen pohjalla? Minkälainen on teidän lempparimeikkipussukkanne :)?\nSonia 2. helmikuuta 2012 klo 23.07\nToi on tosi hyvä toi tokavika kuva.\nMulla on muuten pääkallokuosin lisäksi myös tollasella perhosella varustetut alushousut. Mä ostan kaikki samat tusinakuosit alushousuina. :D\nMohn 3. helmikuuta 2012 klo 0.27\nOooh, meikkipusseja ja beautyboxeja! Iih!! Minäkin revin ihan älyttömästi iloa ihanista meikkipusseista! Mulla ei kylläkään taida olla ihan noin montaa mutta kokoelma kasvaa aina kun vaan rahavarannot sattuvat sopimaan löytöjen kanssa yksiin.\nMinullakin on tuo pinkkikalloinen kuolettavan söpö meikkipussukka. Olen käyttänyt sitä aika vähän koska haluan varjella sitä, haluan että se pysyy hyvännäköisenä ikuisesti! =)\nTykkään myös vaihdella meikkipussia, en voisi kuvitellakaan käyttäväni vain yhtä ja ainoata aina. Ja ymmärrän niin kympillä tuon, että se meikkipussi ilahduttaa, säväyttää ja tuo mielihyvää joka kerta kun sen kaivaa kassistaan esille tai se osuu silmiin vain ohimennenkin.\nIsoimmat (pisimmät siis) siveltimeni tosin kaipaavat edelleen tarpeeksi tilavaa ja tarpeeksi pitkää meikkipussia/laukkua. Toisaalta ei olisi isokaan homma ommella kätevää sivellinrullaa jostain ihanaisista kankaista mutta en ole saanut aikaiseksi. :-/\nMutta joo, koukussa olen minäkin, tukevasti!\nimlacking 3. helmikuuta 2012 klo 7.19\nMulla on 3 meikkipussia joita käytän. Voi olla enemmänkin, lähinnä semmosia joita on saanut joskus kaupan päälle jostain.\nMies osti mulle joskus semmosen mielettömän ison Nalle Puh -pussin, se kulkee yleensä reissussa mukana kun laitan sinne shampoon ym..\nSitten mulla on semmonen suht "retro" pussi jonka oon joskus löytänyt pappani huutokauppalöydöistä. Aluksi se oli mulla penaalina, mutta revin sieltä vuoren irti ja nykyään se toimii mulle meikkipussina.\nKolmannen meikkipussini olen tehnyt itse ala-asteella, muistaakseni neljännellä luokalla eli n. 18 vuotta sitten. Pussi on edelleen käyttökelpoinen. Se on kans aika iso eli sinne mahtuu kivasti tavaraa. Ei tosin välttämättä mitään shampoita ym.., mutta just meikkejä ja kynsilakkoja.\nMirette 15. maaliskuuta 2012 klo 8.17\nVastavierailu 0/. Oli pakko normaalista poiketen tulla heti aamusta ennen töihin lähtöä kyttäämään muitten blogeja, hahaha. No ehkä mä ehdin töissäkin kytätä kun istun kuitenkin koneella koko päivän :D Jee!


Miten varata junamatka Brisbane Melbourne - Tips for you - Tipsed.Com\nMiten varata junamatka Brisbane Melbourne\nMelbourne, pääkaupunki Victoria, Australia, tunnetaan sekä urheilu- ja kulttuuritapahtumien pääkaupungeissa maan ja on tehty lukuisia romaaneja ja elokuvia.Kaupunki perustettiin National "vuosineljänneksen hehtaarin Koti ja puutarha" kaikille -kampanjan, joka on usein kutsutaan "Australian unelma."Australian Rail Corporation tarjoaa vaivatonta, nopea kuljetus Melbourne Brisbane.\nVARAA juna matkustaa Brisbane Melbourne\nVaraa kulkea CountryLink verkkosivustosta (katso Resources alla).Skannata käytettävissä aikataulut 32 juna, joka lähtee Brisbane Transit Melbourne Southern Cross yhteyden Sydney Central.Tämä on suorin reitti määränpäähän.\nVaraa junamatka verkossa valitsemalla matkustajamäärä kanssasi (huom siellä enintään 9 online-varaukset), mukaan lukien oikeutettu alennuksiin, kuten lapsille ja opiskelijoille.\nVarmista, että tehdyt valinnat varata junamatka ovat oikein, ja sitten viimeistellä osto\nksesi.Hintoja on maltillista.\nPidä sähköpostivahvistuksen lähetetty sinulle rautatieliikenteen kuin kuitin ja boarding pass.\nSoita tai käydä CountryLink Travel Center varata junamatka ryhmille 10 tai enemmän.Numero CountryLink Travel Center on 011 (+61) 02 9379 1606. Varaa matka-pienemmille ryhmille soittamalla 011 (+61) 132 232.\nlöytää päin Melbourne\nhallituksen Kaupungin Circle Tram,ilmainen kuljetus palvelu, joka kulkee päivittäin 10:00-18:00 (paitsi joulupäivänä ja pitkäperjantai) kanssa pidempään viikonloppuisin.Raitiovaunu on tarjolla useita nähtävyyksiä.\nsaada laakerit.Southern Cross Station on 22 kappaletta ja 16 alustoja, jotka kulkevat idästä länteen.Alustat 1 kautta 8 tarjota kaikkein pääsyn paikallisiin kuljetuspalvelut.\nVaraa matkustaa online löytää monia Internet-vain alennukset.\nHuomaa, että Melbourne Southern Cross Station on aiemmin tunnettu nimellä Spencer Streetin rautatieasemalta ja voidaan vielä tarkoitetun sillä nimellä paikallisesti.\nOsta Metcard ja hyödyntää kaupungin joukkoliikenne.Huomaa että Nightrider, jälkeisen keskiyön bussilla ja lentokenttäbussi eivät sisälly.\nMind henkilökohtaiset tavarat ja matkatavaroiden aina Southern Cross Station.Melbourne on yhtä turvallista kuin mikä tahansa Australian kaupunki, mutta asema voi parvi keskimäärin 30000 matkustajaa tunnissa kiireisinä ajoaikoihin.


YVI - Yläkoulu\nEsimerkkejä yrittäjyyskasvatuksen projekteista\nOhjeita yritysvierailuja varten\nTyöelämään tutustuminen (TET-jakso)\nTyöelämään tutustumisjaksot järjestetään yläkoululaisille. TET-jakson tarkoituksena on lisätä yläkoululaisten työelämän tuntemusta. Useille oppilaille TET-jakso on ensimmäinen työelämäkokemus. TET on hyvä mahdollisuus työnantajille esitellä omaa alaansa ja sen tarjoamia työtehtäviä ammatinvalintapäätöksiään suunnitteleville nuorille.\nTET-jakson aikana oppilas tutustuu yksittäisen työnantajan tiloissa tehtävään työhön. TET-opiskelijalla voi teettää avustavia, nuorelle sopivia tehtäviä, mutta TET-opiskelijaa ei voi laskea työvoimaksi. Oppilas tarvitsee työpaikalta ohjaajan, joka toimii työpaikan yhteyshenkilönä ja oppilaan opastajana. Koulun puolesta yhteyshenkilönä toimii koulun opinto-ohjaaja. TET-jakson pituus voi vaihdella luokka-asteittain, yleensä jakso kestää viikosta kahteen.\nLähde ja lisätietoja: http://www.toponetti.fi/koulu-ja-tyoelama/oppilaiden-tet/\nOpettajan työelämään tutustumisjakso (OPE-TET)\nOpettajan työelämään tutustumisjaksolla opettaja saa tarkemman kuvan työelämässä vaadittavista tiedoista, taidoista ja ominaisuuksista tutustumalla paikallisiin yrityksiin ja organisaatioihin. Opettaja päivittää esimerkiksi omaa oppiainettaan tai opettamiaan oppiaineita sivuavista ammattialoista ja työtehtävistä nykypäivän työelämä- ja yritystoimintatietoutta, jota hän voi jakaa oppilailleen ja työyhteisölleen ja. OPE-TET -jakso kestää 1-5 päivää ja työaika on 6-8 tuntia päivässä. TET:ssa opettaja tutustuu ja osallistuu yrityksen tai organisaation toimintaan työntekijöiden opastuksella ennakkoon valmistellun suunnitelman mukaisesti.\nLähde ja lisätietoja: http://peda.net/veraja/tori/pks/ope-tet\nYES Kummi tuo tietoa työelämästä koulujen arkeen ja toimii esikuvana nuorille työn tekijänä ja oman alansa ammattilaisena. Yrittäjälle YES Kummit on loistava tilaisuus tutustua tuleviin työntekijöihin ja olla mukana kehittämässä nuorten osaamista ja asenteita. Yhteistyön kautta näet, mitä osaamista nykynuorilla on – ja mitä heiltä ehkä puuttuu? YES Kummina voit vaikuttaa koulutuksen sisältöön ja tuoda opetukseen työelämän näkökulmaa.\nYES Kummi voi itse päättää, minkälaista yhteistyötä koulun kanssa tekee. Hän esimerkiksi:\nkutsuu oppilaita yritysvierailuille\nkertoo oman yrittäjätarinansa koululla\ntoimii neuvonantajina nuorten perustamissa NY-yrityksissä tai osallistuu vierailevana työelämän edustajana muihin NY-ohjelmiin\nauttaa asiantuntijan roolissa koulun yrittäjyyskasvatuksessa\nantaa vinkkejä nuorille esimerkiksi työnhakuun\nlisää kokemuksellaan ja esimerkeillään nuorten työelämätuntemusta ja luo yrittäjämäistä asennetta tulevaisuuden tekijöihin\nYES Kummit ovat sitoutuneita toimimaan verkostossa omien aikataulujensa puitteissa. Jos olet kiinnostunut toimimaan YES Kummina, voit rekisteröityä kummiksi yeskummit.fi -palvelussa.\nSponsorointi tarkoittaa jonkin oppilaitoksen hankkeen rahoittamista tai tukemista taloudellisesti. Sponsori ei saa vaikuttaa hankkeen sisältöön, vaan sponsorin vastike tuesta rajautuu logoon ja sen saamaan näkyvyyteen. Koulun ulkopuolelle suuntautuvassa markkinoinnissa sponsori voi mainita tukevansa koulun hanketta. Sponsoroinnin ja muun kaupallisen yhteistyön ehdot ja toteuttamismuodot eivät saa olla ristiriidassa koulun kasvatus- ja opetustehtävän kanssa. Huomioliivien hankkiminen, liikuntatapahtumien sponsorointi ja arpajaispalkintojen tarjoaminen luokkaretkirahaston kartuttamista varten ovat esimerkkejä sponsoroinnista.\nLähde ja lisätietoja: http://www.oph.fi/tiedotteet/2003/004\nTaksvärkki-sanaa käytetään koululaisten vuosittaisesta kampanjasta, jolla kerätään rahaa kehitysyhteistyöhön. Taksvärkkipäivänä keräykseen osallistuvat koululaiset työskentelevät päivän ajan koulun ulkopuolella ja lahjoittavat työnsä tuoton keräykselle. Oppilas tekee itse hankkimassaan työpaikassa tai kotona työn, josta saatu palkka tilitetään ennalta määrättyyn kohteeseen. Yritykset voivat tukea taksvärkkitoimintaa tarjoamalla oppilaille päiväksi työtä yrityksessään tai lahjoittamalla tunnin palkan keräykseen.\nLähde ja lisätietoja: http://www.taksvarkki.fi/taksvarkki2011/kampanjat\nYritys voi hankkia itselleen koulusta kummiluokan. Kummiluokan oppilaille avautuu mahdollisuus nähdä käytännön työelämää pitkäjänteisesti. Luokka voi tutustua monipuolisesti kummiyrityksensä eri toimialoihin, markkinointiin, tuotehallintaan ja sidosryhmiin. Kummiyritykset voivat myös ottaa TET-jaksolaisia ja kesätyöntekijöitä kummiluokaltaan. Yhteistyö suunnitellaan yhdessä opettajan kanssa siten, että sillä on selkeät ja toteutettavissa olevat tavoitteet. Yrityskummitoimintaa harjoitetaan alakoulusta korkea-asteelle asti. Toiminnan sisältö, muoto ja tavoitteet tulee miettiä kohderyhmän mukaan.\nLähde ja lisätietoja: http://www.yrityskummit.fi/\nYritysvierailut ja yrittäjän vierailut oppilaitoksissa\nMonet luokat käyvät mielellään yritysvierailuilla erityisesti paikallisissa yrityksissä, luokkaretkien ja ekskursioiden yhteydessä kauempanakin. Yritysvierailuilla, niin kuin muussakin yritys-oppilaitosyhteistyössä, yritys saa tuntumaa tulevaan työvoimaan. Oppilaiden vierailut voivat liittyä johonkin tiettyyn kurssiin tai oppiaineeseen, jolloin yritykseen tutustuminen tapahtuu tietystä näkökulmasta. Yritysvierailujen avulla nuori muodostaa mielikuvan yrityksestä tulevaisuuden työpaikkana ja yritys voi luoda kiinnostusta toimintaansa kohtaan. On tärkeää tehdä yritysten tarjoamia monipuolisia ammatteja ja uramahdollisuuksia näkyväksi alueen nuorille. Yrittäjä tai yrityksen edustaja voi myös vierailla oppilaitoksissa keskustelemassa oppilaiden kanssa esimerkiksi liittyen johonkin teemaan, kuten työnhakuun ja hyviin toimintatapoihin työpaikalla, tai antaa eväitä henkilökohtaisen talouden hallintaan oppitunnilla yhdessä opettajan kanssa. Yritysvierailut ovat yleisiä jokaisella koulutusasteella. Vierailun sisältö ja tavoitteet tulee miettiä kohderyhmän mukaan yhdessä opettajan kanssa. Vierailuja tehdään usein esimerkiksi teemapäivinä ja yrittäjyysviikoilla.\nNuori Yrittäjyys ry (NY)\nNuori Yrittäjyys ry:n (NY) tarkoitus on edistää yrittäjämäistä asennetta ja aktiivista toimintaa nuorten keskuudessa Suomessa lisäämällä nuorten yrittäjyystietoa, yrittäjyyskokemuksia, työelämävalmiuksia ja oman talouden hallintaa. Nuori Yrittäjyys ry tarjoaa erilaisia opinto-ohjelmia perusasteesta korkea-asteelle asti. NY-toiminta on yritykselle loistava mahdollisuus toteuttaa yhteiskuntavastuuta - toiminnassa sijoitetaan suoraan tulevaisuuteen. Osallistumalla NY:n toimintaan yrittäjä voi jakaa osaamistaan ja olla mukana vaikuttamassa tulevaisuuteen.\nLähde ja lisätietoja: http://finland.ja-ye.eu/pls/apex31mb/f?p=17000:1001:2564657468518423\nYläkoulujen kanssa toimiessa kannattaa ottaa yhteyttä suoraan opinto-ohjaajaan. Myös koulujen ja yritysten välistä yhteistyötä edistävät tahot auttavat yrityksiä oppilaitosyhteistyön suunnittelussa ja toteuttamisessa.


Työmarkkinajärjestöt: Uudenmaan työterveyspäätöksestä esimerkki kuntien koronarokotuksiin - Akava\nAkava / Verkkouutiset / Työmarkkinajärjestöt: Uudenmaan työterveyspäätöksestä esimerkki kuntien koronarokotuksiin\nOsassa Suomen kunnissa on jo työterveyshuolto ollut mukana koronarokotuksissa. Tällä viikolla ovat Uudenmaan kunnat tehneet yhteisen päätöksen työterveyshuollon mukaan ottamiseksi koronarokotuksiin. Rokotteiden luovutus tapahtuu keskitetysti HUS-apteekista ja työterveyshuollon palveluntuottajat tekevät asiaa koskevat sopimukset HUS:n kanssa.\nJos asiasta on kysyttävää, voitte kääntyä työterveyshuollon asiantuntijoidemme puoleen. He mielellään kertovat lisää tästä asiasta.\nasiantuntijalääkäri Auli Rytivaara, auli.rytivaara(at)ek.fi\nansiantuntijalääkäri Riitta Työläjärvi, riitta.tyolajarvia(at)sak.fi\njohtava asiantuntija Anu Tuovinen, anu.tuovinen(at)akava.fi\nsosiaali- ja terveyspolitiikan asiantuntija Ida Nummelin, ida.nummelin(at)sttk.fi


Valmistaudu talveen hyvissä ajoin täyttämällä ihon C-vitamiinivarastot – Kauneuskeskus Pinjami\nValmistaudu talveen hyvissä ajoin täyttämällä ihon C-vitamiinivarastot\nIho on kehomme suurin elin ja se tarvitsee ravinteita, vitamiineja, pysyäkseen terveenä ja kunnossa läpi vuoden. Emme kuitenkaan pysty tuottamaan niitä itse tarpeeksi tai lainkaan. Siksi vitamiinivarastoja on täydennettävä sisäisesti ravinnon avulla tai ulkoisesti ihonhoitotuotteiden avulla.\nDarphinin raikas vitamiiniboosti iholle on Ideal Resource Renewing Pro-Vitamin C & E Concentrate. Nämä kapselit antavat iholle ihanaa elinvoimaa syksyyn ja talven varalle, jolloin emme saa energiaa auringosta.\nSeerumin kasviöljyt toimivat synergiassa antioksidanttisten C- ja E -vitamiinien kanssa, jolloin ihosi nuorekkuus säilyy. Yhdistelmä kirkastaa ihoasi ja suojaa sitä ulkoisilta ärsykkeiltä. Lisäksi nämä pro-vitamiinit parantavat ihosi kiinteyttä ja toimivat vahvoina suoja-aineina.\nC-vitamiini kirkastaa ja heleyttää ja antaa ihollesi nopean enerigaboostin. C-vitamiini edistää melamiinin hajoamista ja ehkäisee näin pigmenttimuutoksia, joita saattaa syntyä ikääntymisestä, auringon aiheuttamista vaurioista tai esimerkiksi ehkäisypillereistä johtuen.\nRunsaasti kosteuttava E-vitamiini puolestaan suojelee ihon solukalvoja silottaen ihosi pintaa.\nIdeal Resource Renewing Pro-Vitamin C & E Concentrate -kapseleihin on yhdistetty argan- ja ruusunmarjaöljyä, jonka runsaat Omega 3, 6 ja 9 rasvahapot ylläpitävät ihollasi ihanteellisen rasvahappotasapainon, pehmeyden ja kimmoisuudeen.\nSäteile kanssamme! Nämä nuorekasta hehkua tuovat kapselit saat Pinjamin verkkokaupasta tai hoitolasta.


Museoon, teatteriin tai elokuviin aikoo suunnata lähes jokainen – laaja kyselytutkimus kertoo kulttuurinnälästä | Museokortti\nMuseoon, teatteriin tai elokuviin aikoo suunnata lähes jokainen – laaja kyselytutkimus kertoo kulttuurinnälästä\n6.5.2021 16:35:33 EEST | Museokortti\nKyselyyn vastanneista 88% ajattelee elämästä puuttuvan jotain olennaista ilman museoita. Kuva: Ella Karttunen / Museokortti\nTaide- ja kulttuuripalvelujen avautumista odotetaan malttamattomina. Museokortin ja MIELI ry:n yhteistyössä toteuttaman Kulttuurin hyvinvointivaikutukset -kyselyn vastauksista heijastuu korona-ajan aiheuttama henkinen tyhjiö.\nNoin 95 prosenttia vastaajista aikoo suunnata museoon, teatteriin tai elokuviin heti, kun se on mahdollista. Sama määrä vastaajia kertoo olevansa täysin tai jokseenkin samaa mieltä siitä, että taide ja kulttuurin vaikuttavat positiivisesti heidän omaan hyvinvointiinsa ja jaksamiseensa.\n– Kulttuuriharrastukset ovat tarjonneet osalle vastaajista jopa ainoan syyn nousta sängystä. Rajoitusten vuoksi suljettujen kulttuuripalveluiden luoma henkinen aukko on merkittävän suuri, pohtii Museokortin kehitysjohtaja Seppo Honkanen.\nKulttuurin hyvinvointivaikutukset -verkkokyselyyn vastasi 8 200 henkilöä maaliskuussa 2021.\n”Kyllä näin pitkän tauon jälkeen on jo ikävä ihan kaikenlaista museoimista!” – museoihin pääsyä odotetaan innolla\nMuseokortti kysyi asiakkailtaan, mitä suunnitelmia heillä on tulevalle kulttuurikesälle. Museoihin on jo suuri kaipuu, ja moni aikookin kesällä matkailla kotimaassa ja kiertää museoita.\n”Museoissa en ole käynyt yli 1,5 vuoteen. Kulttuurivaje on niin suuri, että voisi katsastaa kaikki kohdalle osuvat museot, kun kulkee Suomea ristiin rastiin.”\n”Voi, nyt kun ei ole moneen kuukauteen päässyt museoihin, niin mieli tekisi joka paikkaan!”\n”Kesälomareissulla olisi tarkoitus käydä matkan varrelta löytyvissä monissa kiinnostavissa museoissa ympäri Suomen.”\n”Kyllä näin pitkän tauon jälkeen on jo ikävä ihan kaikenlaista museoimista! Mutta Kiasma, Kansallismuseo, Designmuseo ja Ateneum ainakin heti alkuun!”\n”Vierailen museoissa niin paljon kuin mahdollista, ympäri Suomea.”\nTänä kesänä matkailijan on entistä helpompi löytää kotimaan kätketyt aarteet. Museokortin uusi Matkavinkit-palvelu kokoaa kotimaan kiinnostavimmat museot, paikalliset nähtävyydet ja luontoelämykset sekä tunnelmalliset pysähdyspaikat yhteen.\nValmiiden kierrosten valikoimasta löytyy kaupunkikierroksia, viikonloppumatkoja sekä pidempiä kulttuurilomia eri puolille Suomea. Palvelussa voi myös suunnitella oman kierroksen ja löytää parhaat vinkit oman reitin varrelle.\nNoin 95% vastaajista aikoo lähteä museoon, teatteriin tai elokuviin heti, kun se on mahdollista.\nNoin 88% vastaajista ajattelee elämästä puuttuvan jotain olennaista ilman museoita.\nNoin 95% vastaajista kokee taiteen ja kulttuurin vaikuttavan positiivisesti heidän omaan hyvinvointiinsa ja jaksamiseensa.\nLiitetiedostona vastaukset kyselyn kvantitatiiviseen osuuteen. Median edustajat voivat tiedustella avointen vastausten kvalitatiivisesta datasta Museokortin viestintäsuunnittelija Susanna Seppälältä, susanna.seppala@museot.fi.\nNoin 95% vastaajista kokee taiteen ja kulttuurin vaikuttavan positiivisesti heidän omaan hyvinvointiinsa ja jaksamiseensa. Kuva: Ella Karttunen / Museokortti\nKulttuurin hyvinvointivaikutukset -kysely.pdf\nMuseokortilla pääsee jo 350 kohteeseen – kesäuutuuksina 11 museota, esimerkiksi Parikkalan patsaspuisto17.6.2022 14:33:50 EEST | Tiedote\nAstu historialliseen majakkalaivaan Kotkassa, vieraile ainutlaatuisessa patsaspuistossa Parikkalassa tai tutustu entisajan huvilaelämään Vantaalla ja Espoossa. Yksitoista uutta Museokortti-kohdetta tarjoavat ainutlaatuisia elämyksiä kotimaanmatkailijalle.\nMuseokesästä tulossa ennätysvilkas – Museokortteja jo puolella miljoonalla suomalaisella3.6.2022 13:42:51 EEST | Uutinen\nEnnusteiden mukaan museoissa rikotaan kesällä jälleen kävijäennätyksiä. Museokortti löytyy jo puolen miljoonan suomalaisen lompakosta ja tällä hetkellä kortteja on voimassa noin 240 000. Määrä on suurempi kuin koskaan aiemmin.


Hae hotellit lähellä kohdetta: Chapter Eleven\nSuosittua juuri nyt kohteessa Toronto Myydyin Travelodge Toronto East Hotel 20 Milner Business Court Business King -huone - Savuton varattu 23 minuuttia, sitten Kensington Market House 112 Oxford Street 1 hengen huone varattu 1 tunti, 29 minuuttia, sitten Chelsea Hotel Toronto 33 Gerrard Street West Standard Queen Size -vuoteella varattu 3 tuntia, 11 minuuttia, sitten Erinomaisia syitä varata Agodan kautta\nToronto on kuuluisa suosituista nähtävyyksistään, kuten Chapter Eleven. Kaupungin alhaisimpien hotelli hintojen lisäksi, agoda.fi tarjoaa monia majoitus vaihtoehtoja lyhyen matkan päässä Ravintolat ja kahvilat maamerkistä. Majoitus valikoima Chapter Eleven maamerkin lähellä vaihtelee suuresti ylellisisten hotellien ja kohtuuhintaisten majatalojen välillä. Agoda.fi:n turvallinen nettivarauslomake on helppo tapa varata hotelleja Chapter Eleven kohteen läheltä. Majoitusta voidaan kätevästi etsiä Toronto kaupungin omalta sivulta, käyttäjäystävällisten hakuvälineiden ja laajojen hotellitietojen avulla. Yli 22 000 kaupunkia ympäri maailmaa varattavanasi, yhä useammat matkustajat valitsevat agoda.fi:n hakeakseen hotelleja nähtävyyksien läheltä, kuten Chapter Eleven.\nHotellit lähellä kohdetta Chapter Eleven lähin hotelli\nMatkailijoille, jotka ovat kiinnostuneita nähtävyyksistä ja kaupungin vilinästä kohteessa Toronto, Pimblett's Toronto Downtown Bed &Breakfast on täydellinen valinta. Täältä käsin vieraat pääsevät helposti näkemään mitä vilkkaan kaupungin eri puolilla on tarjottavana. Hotelli - levon ja rentoutumisen tyyssija - tarjoaa virkistäytymistä vain muutaman askeleen päässä kaupungin lukuisista nähtävyyksistä, kuten St. Luke's United Church, Cabbagetown, Labour of Love. Hyödy hotellin lukuisista ainutlaatuisista palveluista kohteessa Toronto. Tämä hotelli tarjoaa lukuisia palveluita tyydyttääkseen jopa kaikkein vaativimman vieraan. Lisäksi kaikista huoneista löytyy valikoima mukavuuksia. Monet huoneet tarjoavat jopa vaativimmallekin asiakkaalle kelpaavat mukavuudet, kuten ilmastointi, lämmitys, työpöytä, puhelin, televisio. Hotellin vapaa-ajan aktiviteettien valikoima takaa paljon tekemistä loman aikana. Kohteessa Toronto fiksu valinta matkailijoille on Pimblett's Toronto Downtown Bed &Breakfast, joka tarjoaa rennon ja huolettoman loman joka kerta.\nSekä liike- että lomamatkailijoille suunniteltu A Seaton Dream B And B A Downtown Toronto B And B sijaitsee hyvällä paikalla alueella Toronton vanhakaupunki, joka on yksi kaupungin suosituimmista. Täältä käsin vieraat pääsevät helposti näkemään mitä vilkkaan kaupungin eri puolilla on tarjottavana. Nähtävyyksiä ei tarvitse hakea kaukaa, sillä hotelli sijaitsee lähellä kohteita St. Luke's United Church, Allan puutarha, Allan Gardens puutarha. Hotellissa A Seaton Dream B And B A Downtown Toronto B And B loistava palvelu ja erinomaiset tilat tekevät vierailusta unohtumattoman. Parhaisiin palveluihin ja mukavuuksiin kuuluu pysäköintitila. Kaikki hotellin majoitustilat sisältävät valikoituja mukavuuksia, jotka takaavat ainutlaatuisen yöpymisen. Hotellin vapaa-ajan aktiviteettien valikoima takaa paljon tekemistä loman aikana. Matkustit sitten mistä tahansa syystä kohteeseen Toronto, A Seaton Dream B And B A Downtown Toronto B And B on täydellinen paikka innostavaan ja jännittävään lomaan.\nSuositut hotellit lähellä Chapter Eleven\nA Seaton Dream B And B A Downtown Toronto B And BAdas GuesthouseCabbagetown House - HomestayCabbagetown Victorian HomeCabbageville Bed and Beverage\nClarion Hotel And Suites SelbyComfy Guesthouse & SuiteDowntown Toronto Vacation HomeElegant CabbagetownExecutive Annex Apartment\nExecutive Underground ApartmentGarden Terrace SuiteIsabella Hotel & SuitesMary-am Suites - James Cooper Mansion - Furnished ApartmentsModern Design Studio\nPimblett's Toronto Downtown Bed &Breakfastsecond floor two rooms for rentTaigh IceThe Amsterdam Guest HouseThe Avalon Tourist Suites


Narcotourism; Ja ominaisuudet huumeiden matkailukohteiden\nJoulukuu 22, 2015 Herkko Nieminen N 0 2\nHuumematkailua on turisti virtaus, jossa ihmiset vierailevat tietyllä alueella, niin sen tarkoituksena on hankkia ja käyttää huumeita. Sisällä on myös nykyinen huumematkailua jossa turistit parven nähdä, miten lääke tuotetaan laittoman laboratorioissa.\nJa ominaisuudet huumeiden matkailukohteiden\nHuumematkailua Euroopassa keskittyy pääasiassa Alankomaissa, koska se on salliva lainsäädäntö huumeiden käyttöä, erityisesti kahviloissa, jotka ovat laitoksia, joissa se on laillista kulutus ja myynti jotkut heistä, jota käytetään muut Euroopan kansalaisten houkuttelemina näiden aineiden vierailla näillä alueilla. Erityisesti se on laillista ostaa 5 g per henkilö pehmeä huume.\nMuilla mantereilla paikoissa muissa maanosissa, joissa uskotaan, että lääkkeiden saatavuutta on helpompaa, kuten Thaimaasta vieraili myös. Myös Espanja korkein ilmaus Ibiza ja yönsä juhlivat yökerhoissa, jotka houkuttelevat tuhansia nuoria joka kesä viettää useita unettomia lomat, tanssia ja siirtymässä modernin ja juhlava tunnelma saaren, aiheuttaa ongelmia inciando outo ja tappava mellakoita ja villityksiä kuten balconing. On mielenkiintoista nähdä ero toiminnallisuudessa Alankomaiden oikeudellisen huumeturismin ja laittomien huumausaineiden matkailu Espanjassa, jossa ei säännellä tai ohjata kulutusta ja huumeiden myynti tekee julkisen ilmenee turvallisuuteen liittyviä ongelmia ja ovat huomanneet.\nEtelä-Amerikassa on opastettu huumematkailua kuin entiset huumeiden keskuksille vierailut, kuten Sierra Nevada de Santa Marta, Kolumbia.\nKoska sen korkeus, se on kiistanalainen huumeturismia erityisesti raja kaupungeissa Hollannissa Belgian ja Terneuzen ja Maastrichtin, kuten pormestarit ja kansalaisten näistä kaupungeista, jossa on kahviloita, ovat osoittautuneet kuten rikollisuus on lisääntynyt, enemmän ryöstöt laittomien huumeiden myynti, jne. ja kaikki tämä liittyy myyntiin mietojen huumeiden näissä laitoksissa. Vaikka se ei tunnu, että huumeiden matkailu on kyse todellinen yleiseen turvallisuuteen oikeusministeri että maa, joka vuonna 2009 määräsi sulkeminen kahdeksan vankiloissa puutteen vankien. Selvä merkki siitä, että rikollisuus yleensä ei ole lisääntynyt kyseisessä maassa seurauksena.\nEdellinen artikkeli Jake LaMotta\nSeuraava artikkeli Centronics\n9540 näkymät 0 kommentit\n3676 näkymät 0 kommentit\n2970 näkymät 0 kommentit\n2514 näkymät 0 kommentit


Koronan ilmaantuvuus Uudenkaupungin yhteistoiminta-alueella (14 vuorokautta)\nLuvut päivitetty 16.5.2022 klo 15:49\nIlmaantuvuusluku kertoo yhteistoiminta-alueella varmistettujen koronatapausten määrän sataatuhatta asukasta kohden. Luku saattaa todellisuudessa olla suurempi, sillä yksityisten tahojen tulosten viennissä järjestelmään on viivettä.\n25.1.2022 alkaen emme päivitä todettujen koronatartuntojen määrää. Päivitetyn ohjeistuksen mukaan lieväoireisia ei testata, jos sairastuneen yleistila on hyvä. Testausohjeistuksen muutoksista johtuen tarkkaa tietoa koronatartunnan saaneista ole.\nSinun ei tarvitse ottaa yhteyttä terveydenhuoltoon eikä hakeutua testiin, jos oireesi ovat lieviä ja yleistilasi on hyvä. Suosittelemme kuitenkin vahvasti, että vältät vapaaehtoisesti kontakteja muihin kuin samassa taloudessa asuviin, vähintään viiden vuorokauden ajan. Jos kuitenkin saat vakavia oireita, kuten hengenahdistusta, tai yleistilasi heikkenee, ota viiveettä yhteyttä terveydenhuoltoon\nVoit halutessasi tehdä kotitestin. On tärkeää, että vältät oireisena kontakteja ainakin viiden vuorokauden ajan, vaikka kotitestin tulos olisi negatiivinen. Jos oireet jatkuvat kauemmin kuin kolme vuorokautta, suosittelemme, että vältät kontakteja, kunnes olet ollut oireeton vähintään kaksi vuorokautta. Jos kotitestin tulos on positiivinen, sitä ei yleensä tarvitse sairauden hoidon vuoksi varmistaa terveydenhuollossa tehtävällä testillä.\nKoronatestiin hakeutuaksesi ota yhteyttä:\nPalvelupiste Passari ja Matkailutoimisto palvelevat normaalein syyskauden aukioloajoin ma-pe klo 9-15.\nKaupungin johto ja pandemiatyöryhmä seuraavat tiiviisti valtion, THL:n ja sairaanhoitopiirin ohjeistuksia ja kokoontuvat säännöllisesti arvioimaan tarvittavia toimia koronaviruksen leviämisen ehkäisemiseksi sekä kuntalaisten hyvinvoinnin turvaamiseksi.\nKasvomaskeja jaetaan vähävaraisille Kierrätyskeskuksessa (Liljalaaksonkatu 10) aukioloaikojen puitteissa.\nInfektiovastaanotto toimii poliklinikka Sykkeen tilossa\nHengitystieinfektiovastaanotto toimii Uudenkaupungin terveyskeskuksen takaa, Sykkeen ovesta. Huomioi oma erillinen sisäänkäynti.\nEi voimassaolevia rajoituksia.\nHuom! Sinun ei tarvitse ottaa yhteyttä terveydenhuoltoon eikä hakeutua testiin, jos oireesi ovat lieviä ja yleistilasi on hyvä.\nKoronarokotuksiin liittyvät asiat\np. 02 4612 517


Välityspalkkio vertailu 2018 – Kankaanpään laki ja kiinteistö\nAsunto-osakkeiden ammattivälityksen kuluttajilta pyydetty keskiarvopalkkio oli Suomessa vuoden alun kuukausina keskimäärin 4,09 % sisältäen arvonlisäveron. Eniten laskua hintoihin syntyi Vantaalla, jossa paikallisten välitysliikkeiden palveluistaan pyytämät asunto-osakkeen keskiarvoprosentit laskivat 0,11 prosenttiyksikköä.\nOsakevälittäjien hintakilpailu on ollut viime vuosina rajua, ja markkinoille on tullut mukaan uusia välittäjiä. Lisäksi moni välittäjä on ryhtynyt tarjoamaan edullisempia hintoja esimerkiksi OSKL:n ja Akavan jäsenille. Mikä on kaupankäynti-, palvelu- ja säilytyskuluiltaan edullisin osakevälittäjä vuonna 2019? Päätimme ottaa selvää.\nKun olet myymässä ja valitsemassa myyjää toisin sanoen kiinteistövälittäjää asunnollesi, kannattaa myyjä valita tarkoin. Taloussanomat oli selvittänyt välityspalkkioiden eroja Leftback Oy:n ilmaisella vertailutyökalulla, joka listaa kiinteistövälitysliikkeiden välityspalkkiot paikkakunnan mukaan. Taloussanomat oli tullut selvityksessä siihen tulokseen, että välityspalkkioiden vertailu on hyödyllistä.\nTarjoamme myyntiin tarvittavan tietotaidon, kannamme vastuun asuntokaupan laillisuudesta ja hoidamme puolestasi kaikki käytännön asiat asiakirjojen hankinnasta vakuusjärjestelyihin. Laaja asiakasverkostomme ja ainutlaatuinen Yhteismyynti™-toimintatapamme tuo yhteen myyjä- ja ostaja-asiakkaat, lyhentäen asuntosi myyntiaikaa. Tilastot osoittavat, että kykenemme myymään asuntosi kilpailijoita parempaan hintaan.\nVälityspalkkion suuruus vaihtelee sen mukaan, mitä palvelupakettiin on sisällytetty. Puhun nimenomaan palvelupaketista, enkä välitystarjouksesta, sillä asiakkaalle pyritään tekemään asunnonvaihto mahdollisimman helpoksi. Kalleimmissa paketeissa voi olla esimerkiksi muuttopalvelut mukana. Siksi on tärkeää, että välitystarjouksia vertailtaessa otetaan huomioon tarjouksen sisältö.\nAsuntokaupat ovat yleensä ihmisen elämän suurimpia kauppoja, joten ei ole yhdentekevää kenen kanssa kauppoja tekee. Kiinteistönvälitysyritysten vertailu on kuitenkin asunnon myyjälle hyvin hankalaa. Välityspalkkioiden listahinnat ovat lähes merkityksettömiä ja luotettavia tietoja asuntojen toteutuneista myyntihinnoista on vaikea saada.\nToimi näin kilpailuttaaksesi kiinteistönvälittäjiä Heinolassa


Räsänen kirittää Savo-Karjalan kampanjaa perjantaina | KD-Lehti\nSeuraava Räsänen otti paikkansa Hämeen suosituimpien ehdokkaiden joukossa Edellinen KD-kansanedustajaehdokas: ”Ei ihme, että maatalousyrittäjien keski-ikä nousee”\nRäsänen kirittää Savo-Karjalan kampanjaa perjantaina\n7.4.2015 klo 10:27 Politiikka Samuli Rissanen\nIisalmen Citymarketin edustalla Sari Essayah'n hyväntuulista kampanjaa helli viime viikolla myös keväinen auringonpaiste. Puheenjohtaja Päivi Räsänen kiertää Essayah'n joukkueen kanssa Kuopiossa ja Siilinjärvellä perjantaina.\nKristillisdemokraattien puheenjohtaja Päivi Räsänen on vaudittamassa KD:n vaalikiertuetta Pohjois-Savossa perjantaina. Edustajapaikka vaatii viimeisimpien kyselyiden perusteella hyvän loppukirin KD:n vahvalta joukkueelta.\nRäsänen kampanjoi yhdessä Sari Essayahin ja muiden KD ehdokkaiden kanssa Pohjois-Savossa perjantaina 10.4., jolloin hän on tavattavissa Kuopiossa ja Siilinjärvellä. Räsänen ja KD-joukkue on tavattavissa Kuopion torilla kello 14.30 – 15.15 kahvila-ravintola SalaCavalassa.\nSiilinjärvellä kiertue pysähtyy kello 16.15 – 17 Halpa-Hallin edustalle.\nUudessa, yhdistyneessä Savo-Karjalan vaalipiirissä käydään viimeisistä edustajapaikoista tiukka ja ennakolta erittäin tasaväkinen kamppailu. Jaossa on 16 paikkaa. Se on yksi enemmän kuin Pohjois-Savon ja Pohjois-Karjalan yhteiset paikat aikaisemmin.\nSavon Sanomien ja Karjalaisen maaliskuussa (julkaistu molemmissa maakuntalehdissä 4.4.) teettämän kannatuskyselyn mukaan Keskusta nappaisi Savo-Karjalassa kuusi paikkaa reilun 34 prosentin kannatuksella. Perussuomalaiset ja Sdp saisivat kolme paikkaa ja Kokoomus kaksi. Vihreät ja Vasemmistoliitto näyttäisivät ottavan vajaan seitsemän prosentin kannatuksella yhden paikan. Kristillisdemokraattien kannatus on nousussa, mutta kyselyn antama kannatusprosentti (4,0) ei vielä aivan riittäisi paikkaan. Sanomalehti Karjalainen arvioi kuitenkin, että ”erittäin vahva loppukiri voi nostaa kristilliset yhteen paikkaan.”


Varma Laina Luottotiedottomalle - Useita Vaihtoehtoja | Nopeelaina.fi\nVarma laina luottotiedottomalle on hankala saada, etenkin Suomessa. Sillä usein kun puhutaan lainanhakemisesta, otetaan aina puheeksi luottotiedot. Vastaamme tässä kirjoituksessa siihen voiko luottotiedoton saada lainaa ja mistä varma laina luottotiedottomalle.\nVarma laina luottotiedottomalle – miten se onnistuu?\nLainaa vaikka luottotiedot ei kunnossa\nUsein kysyttyä luottotiedottomien lainoista\nVoiko luottotiedoton saada lainaa mistään heti?\nKokemuksia – lainaa luottotiedottomalle\nOsa rahoituslaitoksista ei myönnä lainaa luottotiedottomille. Aina ei jaksa odottaa, että kolhu luottotiedoissa poistuu vaan lainaa tarvitaan aikaisemmin. Lainan saaminen varmasti ilman luottotietoja voi olla vaikeaa, mutta ei mahdotonta.\nTämän takia olemme listanneet kaikki rahoituslaitokset jotka myöntävät vakuudettomia lainoja. Hyvin perustellun hakemuksen päätteksi, aika harvoin törmää kielteiseen lainapäätökseen vaikka luottotiedoissa olisi merkintä, jos vain voit perustella lainantarpeesi ja maksukykysi hyvin. Olemme koonneet tänne mahdollisuudet hakea lainaa luottotiedottomille.\nKun on tarve saada lainaa luottotiedottomalle, on ensin järkevintä kysyä lähipiiriltä apua. Jos he kuitenkaan eivät suostu lainaamaan tai takaamaan lainaasi. On paras vaihtoehto hakea pikalainaa netistä. Osa rahoituslaitoksista käyttää maksukykysi selvittämiseen palvelua joka tutkii pankkitililtäsi menot sekä tulot ja mahdolliset nykyiset lainasi.\nNäiden pohjalta palvelu tekee arvion maksukyvystäsi ja antaa luottoluokituksen. Näin ollen on mahdollista saada lainaa ilman luottotietoja. Usein kun kysytään mikä on pikavippi joka ei tarkista luottotietoja, johon on vain yksi vastaus ja se on, että ei ole olemassa luottopalvelua, missä ei tarkisteta luottotietoja. Kaikki luotonantajat siis tarkistavat tavalla tai toisella henkilön maksuhistorian. Muutoin luottoarvion tekeminen on vaikeaa ellei jopa mahdotonta.\nVoit myös käyttää muuta omaisuuttasi vakuutena lainaa hakiessa, jos sinulla ei ole luottotietoja. Jos sinulta löytyy vakituiset tulot eikä uusia maksuhäiriömerkintöjä ole tullut vuoden aikana, voit hakea lainaa palveluista. Lainan hakeminen luottotiedottomalta onnistuu myös lainankilpailuttajien kautta, he kilpailuttavat kaikki rahoituslaitokset ja antavat sinulle tarjouksen edullisimmasta lainasta.\nLainaa on siis täysin mahdollista hakea vaikka olet jo menettänyt luottotietosi tai sinulla on maksuhäiriömerkintöjä. On kuitenkin hyvä muistaa mistä merkintä alunperin tuli eikä toistaa samaa virhettä uudestaan, vaan pysyä tiukasi maksusuunnitelmassa ja maksaa laina takaisin ajallaan.\nMitä luottotiedot oikein ovat?\nLuottotiedot ovat merkintä yritysten pitämissä rekistereissä, joista nähdään miten henkilö on maksanut aikaisemman laskunsa ja velvoitteensa. Merkintä tässä rekisterissä tarkoittaa, että monet muille arkipäiviäiset asiat eivät välttämättä onnistu yhtä helposti merkinnän omaavalle henkilölle.\nLuottotiedot eivät kuitenkaan mene heti jos unohdat laskun maksaa, tai vaikka lasku olisi maksamatta useamman viikon. On turhaa väittää, että menetin luottotiedot vahingossa. Ei se kerta kaikkiaan ole mahdollista, sillä saat useita maksumuistutuksia niin sähköpostiin kuin kirjeitse ja vasta tietyssä kohtaa kun lasut etenevät perintään sinulle merkitään maksuhäiriömerkintä luottotietorekisteriin.\nVoit lukea lisää maksuhäiriömerkinnästä kuluttajaliiton sivuilta.\nKuka ylläpitää luottotietorekisteriä?\nLuottotietorekisteriä ylläpitää Suomen Asiakastieto Oy ja Bisnode, joiden sivuilta voit maksutta katsoa oman tilanteesi kerran vuodessa. Tämän jälkeen seuraavat kyselyt saman vuoden aikana maksavat.\nRiippuen maksuhäiriömerkinnän vakavuudesta, sen kesto voi olla 2 vuodesta jopa 5 vuoteen. On harhaluulo, että maksuhäiriömerkintä häviää kun laina on maksettu pois kokonaisuudessaan. Merkintä katsotaan vasta sitten hoidetuksi kun velka on maksettu ja tämän jälkeen lasketaan tilanteesta riippuen tuo 2 – 5 vuotta.\n2 vuoden merkintä johtuu yleensä maksun myöhästymisestä joka ei ole ehtinyt ulosottoon. 3 vuotta jos velka ajettu ulosottoon, 4 vuotta jos velkoja ei maksettu pois ensimmäisen merkinnän aikana ja 5 vuotta jos sinulla on toistuvasti uusia maksuhäiriömerkintöjä eikä mitään lieventäviä tekijöitä asian suhteen.\nLainaa luottotiedottomalle on vaikeaa saada, olipa maksuhäiriön alkuperä mikä tahansa. Lainaa on kuitenkin mahdollista saada jossakin tapauksissa nopeasti. Maksuhäiriö merkintä vaikuttaa olennaisesti lainan saamiseen, mutta kuten jo edellä mainittiin ei ole mahdotonta saada lainaa luottotiedottomana. Kun täytät lainahakemuksen jossakin ylläolevista rahoituslaitoksista kerro tilanteesi rehellisesti ja perustele hyvin miksi luottotiedot ovat menneet ja vakuuta, että olet luottokelpoinen lainanhakija.\nVielä parempaa jos sinulla on tuloja voit osoittaa, että olet luotettava lainanhakija. Usein kuulee kysyttävän mistä saa lainaa luottotiedottomalle heti? Paras vaihtoehto on, jos sinulla on omaisuutta jonka voit antaa vakuudeksi lainaa vastaan.\nLainan kilpailuttajien avulla pystyt tavoittamaan usean pankin ja löytämään edullisimman lainavaihtoehdon luottotiedottomalle. Tällaisia palveluita on esimerkiksi rahalaitos. Voit parantaa mahdollisuuksiasi saada lainaa heti, jos esimerkiksi soitat luotonantajalle tai annat enemmän tietoa itsestäsi ja taloudellisesta asemastasi.\nLainan saaminen maksuhäiriömerkinnällä on mahdollista. Usein ehdot ovat kuitenkin tiukat. Tärkeintä on, että vakuutat ja perustelet hyvin lainahakemuksessasi maksukykysi vaikka sinulta löytyisi maksuhäiriömerkintä. Jos pystyt todistamaan heille, että maksukykysi on hyvä ja olet hoitanut raha-asiasi moitteettomasti lähiaikoina on sinulla hyvät mahdollisuudet lainan saamiseen.\nVarmin vaihtoehto lainan saamiseen luottotiedottomalle heti on se, että sinulta löytyy jotakin vakuutena lainaa vastaan. Täytyy muistaa, että lähes aina kun haet lainaa häiriömerkinnällä on lainan kulut korkeammat kuin henkilön jolla ei ole kyseistä merkintää.\nMaksuhäiriömerkintä näkyy luottotiedoissa kahdesta viiteen vuoteen kun merkintä on saatu. On harmillista, että merkintää ei pysty poistamaan ennen kuin kyseinen aika on kulunut. Merkinnän kestoon vaikuttaa paljolti se oletko jo maksanut velan pois, josta merkintä alunperin tuli. Joskus tämä velan maksamisen merkintä auttaa lainan hakemisessa.\nMaksuhäiriömerkintää on mahdollista lieventää, siten että ilmoitat rekisteriin maksuhäiriömerkinnän syyn ja perustelet sen hyvin. Jos maksuhäiriösi on aiheutunut esimerkiksi vakavasta sairastumisesta tai työtapaturmasta, lieventää se huomattavasti merkinnän vakavuutta.\nJos tuntuu, että perinteiset pankit tai netissä toimivat rahoituslaitokset eivät ole valmiita lainaamaan sinulle rahaa jää viimeiseksi vaihtoehdoksi kokeilla hakea lainaa yksityiseltä maksuhäiriöiselle.\nYksityishenkilöiltä lainattaessa on oltava hyvin tarkkana. Todennäköisesti ensimmäisenä lainaa pyydetään ystäviltä, kavereilta tai perheenjäseniltä. Jos tälläisessa tilanteessa et pysty maksamaan lainaasi takaisin voit olla varma, että velat aiheuttavat ongelmia kaveri- ja perhesuhteisiisi.\nYksityishenkilöiden välinen lainaaminen voi ristiriitatilanteissa todella usein viedä raastupaan, jossa velat vain moninkertaistuvat.\nHuolimatta siitä, että toiselta lainaaminen luottotiedottomalle on varsin turvallista, on pidettävä erityinen huoli siitä että laina maksetaan täysin ajallaan takaisin. Ja lainasta tehdään virallinen velkakirje siten, että lainaaja voi halutessaan periä lainan takaisin oikeusteitse.


Estádio Municipal de Braga – Wikipedia\nEstádio Municipal de Braga on jalkapallostadion, joka sijaitsee Bragan kaupungissa Portugalissa. Stadion on avattu vuonna 2003 ja sen kapasiteetti on 30 154. Sporting Clube de Braga pelaa sillä kotiottelunsa ja myöhemmin se on toiminut muun muassa vuoden 2004 EM-kilpailuissa yhtenä pelipaikkana. Sen on suunnitellut portugalilaisarkkitehti Eduardo Souto de Moura.\nSijainti Braga, Portugali\nKoordinaatit 41°33′45″N, 8°25′51″W\nAvattu 30. joulukuuta 2003\nOmistaja Bragan kaupunki\nKustannukset €83,1 milj.\nArkkitehti Eduardo Souto de Moura\n100 x 70 metriä\nHeinäkuussa 2007 Sporting Braga solmi kolmivuotisen sponsorisopimuksen ranskalaisen vakuutusyhtiö AXA:n kanssa, jonka jälkeen stadion sai uuden nimen Estádio AXA. Stadionin omistaja ilmoitti kuitenkin, että sen virallista nimeä ei vaihdeta ja uusi nimi on voimassa vain sponsorisopimuksen keston ajan.\nStadion on rakennettu vuoren päälle. Katsomonosia on vain kaksi, kummillakin sivuilla. Suurien louhimistöiden vuoksi stadion oli kallein (83,1 milj. euroa) vuoden 2004 EM-kilpailuihin rakennetuista uusista kilpailupaikoista.\nStadionin esittely Stadium Guide -sivustolla (englanniksi)\nKuvia stadionista World Stadiums -sivustolla (englanniksi)\nNoudettu kohteesta ”https://fi.wikipedia.org/w/index.php?title=Estádio_Municipal_de_Braga&oldid=17591675”\nViimeksi muokattu 23. syyskuuta 2018 kello 00.58


Halvat lennot kohteesta Saidpur Airport - lennot Saidpur Airport - eSky.fi\nLennot maasta Bangladesh\nLennot from Saidpur\nLennot mistä Saidpur Airport\nHae lentoja lentokentältä Saidpur Airport\nKatso parhaat lentotarjoukset mistä Saidpur Airport\nKatso parhaat lentotarjoukset\tmuilta lentokentiltä in Saidpur\n✔ Onko eSkylla saatavilla erityistarjouksia lentoihin kohteeseen Saidpur Airport?\n✔ Varatessani lennot kohteeseen Saidpur Airport voinko ostaa myös vakuutuksen?\n✔ Jos varaan lennot kohteeseen Saidpur Airport, voinko varata myös majoituksen?\n✔ Mitkä lennot lentävät kohteeseen Saidpur Airport?\neSky.fi-sivustolla varmistamme, että lennot kohteeseen Saidpur Airport sisältävät paitsi halpalentoyhtiöitä, niin myös sellaisia lentoyhtiöitä, jotka ovat erikoistuneet korkeampiin standardeihin.\nHalvat lennot maahan Bangladesh Halvat lennot maasta Bangladesh Halvat lennot to Saidpur Halvat lennot from Saidpur Halvat lennot kohteeseen Dhaka Halvat lennot kohteesta Dhaka\nHalvat lennot kohteeseen Majuro Halvat lennot kohteesta Majuro Halvat lennot maahan Slovakia Halvat lennot maasta Slovakia Halvat lennot kohteeseen Bologna Guglielmo Marconi Halvat lennot kohteesta Bologna Guglielmo Marconi


Tiedote: Ida Piltonen SONK:in liittohallitukseen\nTampereen sosialidemokraattinen opiskelijayhdistys TASY ry esittää Ida Piltosta SONK ry:n liittohallitukseen.\n- Pidän tärkeimpänä sitä, että meillä on osastoja, joissa on aktiivista toimintaa ja jotka saavat tukea tarvittaessa. Uutena toimijana saattaa jäädä työssään välillä hieman yksin, ja siksi koen tärkeäksi, että jäsenistölle annetaan riittävää koulutusta. Opiskelen luokanopettajaksi neljättä vuotta ja maisterisuuntaukseni on koulutuksen hallinta sekä koulutuspolitiikka. Koen koulutuspolitiikan siten vahvaksi osaamisalueekseni ja uskon, että meistä on olemaan entistäkin vaikuttavampi sekä rohkeampi järjestö, mitä koulutuspoliittisiin kysymyksiin tulee.\nEritoten tänä vuonna olemme todistaneet sen, miten vahvasti opiskelijajärjestöt voivat vaikuttaa yhteiskunnallisesti, kun olemme taistelleet vihapuhetta vastaan. Sama voima voidaan varmasti laittaa liikkeelle myös koulutuspoliittisissa kysymyksissä. Lisäksi koen vahvuudekseni tapahtumien järjestämisen. Järjestäminen lähtee yhteisestä innostuksesta tehdä ja oppia lisää. Siten meidän täytyy olla tietoisia SONK ry:ssä siinä, mikä meidän jäsenet saa liikkeelle.\nVuosi on ollut täynnä huolestuttavaa liikehdintää maailmanlaajuisesti ja rajuja muutoksia on riittänyt. Meidän täytyy entistä vahvemmin muistaa olla päivittäin se tasa-arvon, solidaarisuuden sekä suvaitsevaisuuden ääni, jota tämä maailma tuntuu juuri tänään tarvitsevan.\n”Ida Piltonen on vakuuttanut minut organisaattorina. Hän on Tampereella samanaikaisesti nostanut puheenjohtajana TASYn käytännössä toimimattomasta tilasta toimivaksi osastoksi ja pitänyt Tampereen demarinuoret virkeänä vt. puheenjohtajana. Hän on aktiivinen puheenjohtaja, joka tukee jäsenistöä heidän pyrkimyksissään. Nyt hän haluaa keskittää kartuttamansa kokemuksen SONK:n liittohallitukseen käyttöön. Kannatan tätä ehdottomasti.” – Henri Kultalahti\n"Muistan hyvin, kun tutustuin Idaan ensimmäisen kerran reilu vuosi sitten. Alusta saakka hän on tuonut rohkeasti esiin omia mielipiteitään. Erityisesti tänä vuonna hän on tehnyt kovan työn nostaessaan Tampereen demariopiskelijat eli Tasyn jaloilleen parin hiljaisemman vuoden jälkeen. Hän on osoittanut koko demareissa olonsa ajan määrätietoista otetta toiminnassaan. Voin lämpimästi suositella Ida Piltosta Sonkin liittohallitukseeen". -Jonne Nurmi\n”Olen erittäin kiitollinen siitä, että olen saanut tutustua Idan kaltaiseen ihmiseen. Hän on lämminhenkinen, taitava ja äärimmäisen osaava. Ida on moderni sosialidemokraatti, joka ei puolusta väljähtyneitä rakenteita ja instituutioita, vaan uskoo rohkeasti muutokseen, jotta jokainen meistä tuntisi TASYn omaksi järjestökseen. Ida on tuonut auringonvalon TASYn synkkenevään yöhön uudistamalla sitä päämäärätietoisesti. Hän on uudenaikainen, rakentava johtaja, joka ottaa huomioon meidän jokaisen näkökulman. Tämän takia Ida on oikea ihminen liittohallitukseen.” Oscar Lindvall, TASY ry:n varapuheenjohtaja\n"On olemassa ihmisiä, joita voi kutsua kallioksi: Ida on vuoden aikana ollut minulle sellainen. Tampereen demarinuorten puheenjohtajana minulla on ollut parhain mahdollinen oikea käsi, kun Ida on luotsannut sekä Tasyn että TDn purtta ihan mielettömällä palolla. Ihan samanlainenkin se on kuin minä, sielunsisko ja vahva sosialidemokraatti. Innostuu ihan höperöistäkin tempauksista, mutta puhuu asiaa. Valloittaa ihan jokaisen askelman mitä lähtee kipuamaan." - Jenni Pellinen, Tampereen demarinuorten puheenjohtaja\n"Ahkera, määrätietoinen, älykäs, pitkäjänteinen, rohkea ja luova. Ida on todistetusti tätä kaikkea. TASY on tänään aktiivinen ja elinvoimainen yhdistys vuosien hiljaiselon jälkeen - iso kiitos siitä kuuluu puheenjohtajana toimineelle Idalle!" - Inna Rokosa\nIda on 23-vuotias luokanopettajaopiskelija ja opiskelee Tampereen yliopistossa neljättä vuotta. Sivussa hän täydentää opintojaan hallintotieteillä.


Kansainvälinen imetysviikko 4.-10.10.2021 Yhteiskunta ei turvaa riittävästi imetyksen terveyshyötyjä lapsille ja äideille | Suomen Kätilöliitto ry\nKansanterveyden kannalta merkittävät imetyksen hyödyt jäävät edelleen saavuttamatta suurelta osalta suomalaislapsia ja -äitejä. Rintamaidolla on merkittävä rooli muun muassa diabeteksen, syöpien, kätkytkuolemien sekä antibioottiresistenssien bakteerien vähentämisessä.\nVastuu imetyksen onnistumisesta ei voi jäädä nykyisessä määrin perheiden omalle vastuulle. Kansainvälisellä imetysviikolla nostetaan esiin imetykseen liittyviä korjaustoimenpiteitä muun muassa terveydenhuollon rahoituksen ja koulutuksen sekä lapsiperheiden työelämän osalta, jotka Suomessakin tulisi toteuttaa. Imetyksen suositusten mukainen toteutuminen tarvitsee tukea kansallisen tason päättäjiltä ja viranomaisilta, terveydenhuollosta, työnantajilta sekä yhteisöiltä ja perheiden lähipiiristä.\n“Imetys- ja vauvamyönteisyyden tiellä on isoja esteitä, joiden juurisyinä ovat poliittisen halun ja rahoituksen puute. Se heijastuu terveydenhuoltoon riittämättöminä imetysohjauksen resursseina. Nähtävissä on myös imetysohjauksen osaamisen ja käytäntöjen kirjavuutta, joka asettaa perheitä eriarvoiseen asemaan alueellisesti ja sosiaalisesti”, toteaa Imetyksen tuen koordinaattori, imetyskouluttaja Niina Mäkinen.\nImetysviikkoa vietetään Suomessa 4.-10.10.2021 teemalla Turvataan imetys yhdessä (Protect Breastfeeding – A Shared Responsibility).\nKansainvälistä imetysviikkoa organisoi World Alliance for Breastfeeding Action.\nImetysviikon materiaalien käännös ja koonti on luettavissa ja vapaasti lainattavissa osoitteessa https://imetys.fi/kansainvalinen-imetysviikko/imetysviikko-2021/\nImetyksen edistämisen palkinto Jenny Säilävaaralle\n– vapaa julkaistavaksi ti 5.10. klo 13\nImetyksen tuki ry jakaa Imetyksen edistämisen palkinnon imetysviikon päätapahtumassa tiistaina 5.10.2021. Palkinnon saa tänä vuonna Jenny Säilävaara.\nSäilävaara väitteli yhteiskuntatieteiden tohtoriksi 29.1.2021 Jyväskylän yliopistossa tutkimusaiheenaan taaperoimetys. Hänen tutkimuksensa julkaistiin artikkeliväitöskirjana ”Pitkään imettäneet äidit – Tutkimus äitien fyysisestä, sosiaalisesta ja emotionaalisesta tilasta”.\nSäilävaaraa voi pitää pitkäkestoista imetystä koskevan tutkimuksen pioneerina Suomessa. Hänen työnsä avaa uusia näkökulmia myös kansainväliseen tutkimukseen.\nPitkäkestoinen imetys hyödyttää laajasti perhettä, työelämää ja yhteiskuntaa, mutta tulee usein kohdatuksi ennakkoluulojen kautta. Asenneilmapiirin muuttamiseen tarvitaan Jenny Säilävaaran kaltaisia rohkeita ja tieteen keinoin perheiden tueksi nousevia ihmisiä.\nImetyksen tuki ry:n koulutuskoordinaattori, imetyskouluttaja\np. 044 5225 039\nImetyksen tuki ry tarjoaa laadukasta vertaistukea ja edistää imetysmyönteisiä asenteita. Yhdistyksen 500 koulutettua vapaaehtoista tukevat vuosittain yli 20 000 perhettä vanhemmuudessa ja imetyksessä verkossa, puhelimessa sekä tukiryhmissä.\nImetyksen tuki ry:n toiminta pohjautuu YK:n lapsen oikeuksien sopimukseen ja WHO:n imetystä koskeviin ohjelmiin. Yhdistys on perustettu vuonna 1998.


Biolan ja Suomen UNICEF jatkavat yhteistyötä koulujen hygienian parantamiseksi - Biolan Oy\nBiolan ja Suomen UNICEF jatkavat yhteistyötä koulujen hygienian parantamiseksi\nBiolan ja UNICEF kehittävät yhdessä kestävää ja vettä säästävää käsienpesuhanaa kehitysmaiden koululaisten käyttöön.\nBiolan ja Suomen UNICEF allekirjoittivat uuden yhteistyösopimuksen elefanttihanan eli vettä säästävän käsienpesuhanan jatkokehittämisestä. Yhteistyö on jatkunut Ugandassa toteutetun UniWASH -vesi- ja sanitaatiohankkeen puitteissa jo vuodesta 2014, jolloin opiskelijat Aalto-yliopistosta, Makereren yliopistosta ja Helsingin yliopistosta kehittivät käsienpesuhanan prototyyppiä yhdessä koululaisten kanssa.\nKäsienpesu on yksi tehokkaimmista keinoista ehkäistä huonoon hygieniaan liittyviä sairauksia, kuten ripulia. Monilla lapsilla ja nuorilla ei ole mahdollisuutta käsienpesuun milloin veden puutteen, milloin rikkoutuneiden hanojen takia.\nElefanttihana on kestävä ja vettä säästävä hana, joka myös vähentää koululaisilta vedenhakuun kuluvaa aikaa.\nBiolanin tietotaidolla käsihygieniaa lapsille\nBiolan valmistaa hanat, joita testataan 2018–2019 Mosambikissa UNICEFin tukemissa kouluissa. Tavoitteena on todentaa hanamallin toimivuus kehitysmaaolosuhteissa kovassakin käytössä. Biolan myös investoi elefanttihanan kehittämiseen.\n– Biolan on toiminut monet vuodet ekologisen sanitaation liiketoiminnassa ja olemme havainneet miten merkittävä rooli kokonaishygieniassa on paitsi itse käymälällä, myös toimivalla mahdollisuudella käsienpesuun. Näemme Biolanilla kehitysmaiden markkinat kasvavana potentiaalina ja uskomme elefanttihanan olevan tärkeässä roolissa ekologisen sanitaation kehittymisessä. Meille on myös tärkeää kantaa globaalia vastuutamme, ja siksi haluamme hyödyntää osaamistamme maailman lasten hyväksi yhteistyössä UNICEFin kanssa, kertoo Biolanin toimitusjohtaja Teppo Rantanen.\n- Jotta lapset ja heidän perheensä saadaan puhtaan veden ja kunnollisen hygienian piiriin kaikkialla maailmassa, tarvitaan eri sektoreiden, kuten yritysten ja perinteisten kehitysyhteistyötoimijoiden yhteistyötä, toteaa Suomen UNICEFin pääsihteeri Marja-Riitta Ketola.\n– Tämä yhteistyö on erinomainen mahdollisuus hyödyntää Biolanin tietotaitoa saadaksemme tuloksia lapsille, Ketola jatkaa.\nBiolanin ja UNICEFin yhteistyö tukee kestävän kehityksen tavoitetta 6. Varmistaa veden saanti ja kestävä käyttö sekä sanitaatio kaikille. UniWASH-hanketta toteutetaan ulkoministeriön kehitysyhteistyövaroin.\nToimitusjohtaja Teppo Rantanen, Biolan, puh. 040 5010589\nPääsihteeri Marja-Riitta Ketola, Suomen UNICEF, puh. 050 343 4251\nUniWASH-hankkeen nettisivut: www.unicef.fi/uniwash


Vanhanen tyytyväinen EU:n perussopimukseen Kotimaa\nJulkaistu 28.06.2007 17:27\nEU:n perussopimus päästään uudistamaan eurooppalaisittain hyvässä hengessä, arvioi pääministeri Matti Vanhanen (kesk.).Viime viikon Brysselin EU-huippukokouksessa saavutettiin Vanhasen mukaan yllättävän kattava sopu.\n- Kokous oli menestys. Sopimuksen muoto muuttuu, mutta se ei ole tärkeää verrattuna siihen, että sisällöistä syntyi ratkaisu. Jatkokäsittely sujunee edellistä sopimusehdotusta maltillisemmin, hän toteaa.Pääministeri on selvittänyt kokouksen tuloksia eduskunnan suurelle valiokunnalle.Vanhasen mukaan vastaanotto oli enimmäkseen myönteinen, koska Suomi saavutti liki kaikki hallituksen ja eduskunnan asettamat tavoitteet.Vanhanen myönsi kuitenkin, että EU:n tavoite sopimuksen yksinkertaistamisesta jää sanahelinäksi.- Jatkossakin sopimus tulee muodostumaan useista osista, joten selkeys kärsii. Sopimusta joudutaan tavallaan tulkkaamaan kansalaisille, mutta toisaalta tilanne on sama kotimaisenkin lainsäädännön kanssa. Vaikeaselkoisuutta on tarpeen avata kansantajuisilla oppailla, pääministeri arvelee.Vanhanen pitää todennäköisenä, että jotkut vaativat sopimuksen uudistamisesta kansanäänestystä. Vanhasen mielestä kansanäänestystä ei edelleenkään tarvita."Suomi ei kärsinyt edellisen perustuslain ratifioinnista"Pääministerin mielestä Saksa menetteli aivan normaalisti käydessään huippukokouksessa runsaasti kahdenkeskisiä neuvotteluita vaatimuksillaan öykkäröineiden Puolan ja Britannian kanssa.- Puheenjohtajamaan tehtävä on rajata ongelmat ja neuvotella niiden kanssa, jotka ongelmia näkevät. Saksa hoiti asian tehokkaasti ja niin ettei se häirinnyt muita maita, Vanhanen toteaa.Vanhasen mielestä syntynyt sopu oli lopulta niin kattava, ettei hallitusten väliselle kokoukselle jää syksyksi juurikaan isoja kysymyksiä. Suomen osalta neuvottelut eivät olleet kovinkaan kireät.Suomi oli varautunut joustamaan esimerkiksi määräenemmistöpäätöksien linjauksista, mutta niihin kokous ei kajonnut.Vanhasen mielestä Suomi ei kärsinyt siitä, että viime joulukuussa eduskunta vahvisti jo vuonna 2005 kariutuneen edellisen sopimusesityksen, jota vielä tuolloin kutsuttiin EU:n perustuslaiksi.- Ei se ainakaan heikentänyt asemia, koska nyt olimme Saksan ohella mukana parinkymmenen maan rintamassa, joka piti kiinni aiemmin neuvotelluista sisällöistä, Vanhanen sanoo.EU haluaa saada uusitun perussopimuksen voimaan ennen kesän 2009 europarlamenttivaaleja. Vanhanen uskoo, että sopimus on valmis EU-maiden hallituksien allekirjoitettavaksi ensi kevääseen mennessä, jolloin jäsenmaiden ratifiointikierrokselle jäisi aikaa runsas vuosi.


Maistelussa Rönnvikin vaalea ja tumma | Reittausblogi\nLähettänyt Harri Metsäjoki - julkaistu 23.8.14 1 kommenttia\nRönnvikin Viinitilalla on käynnistelty panimotoimintaa Olutpajan toimesta jo usean vuoden ajan. Aika on käsittääkseni pitkälti kulunut oikeanlaisen panimolaitteiston hankkimiseen. Yhdysvalloista hankittu keittokooltaan 2000-litrainen laitteisto saatiin tänä keväänä asennettua ja ensimmäinen olut - Rönnvikin vaalea - julkaistiin kesäkuussa. Heinäkuussa myyntiin saatiin myös Rönnvikin tumma. Nämä Rönnvik -nimen alla kulkevat tuotteet ovat panimon perustuotteita, haastavammat oluet tullaan julkaisemaan Olutpaja -nimen alla. Tulossa on käsittääkseni ainakin jenkkityylisiä pintahiivaoluita.\nPanimotoiminnoista vastaa kotiolutkilpailuissa ansioitunut ja vuosina 2004-2005 Stadin Panimollakin keittohommia tehnyt Timo Jukka. Suomalaiset Pienpanimot -kirjan haastattelussa Jukka paljastuu paitsi verrattomaksi huumorimieheksi, niin myös hyvin paljon oluen puhtautta (eli prosessin onnistumista) painottavaksi oluentekijäksi. Huumorimieheksi muun muassa siinä mielessä, että Rönnvikin vaaleasta ja tummasta puhuttaessa mies lohkaisee lakonisen "nimien keksimiseen ei mennyt kauaa" kommentin.\n"Hyvät olutreseptit ovat yksinkertaisia, en ymmärrä oluita, joissa on 10 eri mallasta ja 8 eri humalaa. Kun kaikki vesivärit sotkee yhteen, on tuloksena tylsää harmaata." -Timo Jukka\nSamaisessa haastattelussa mies mainitsee käyttävänsä kuivahiivoja ja arvostavansa yksinkertaisia olutreseptejä. Tätä vannoututeena "keep it simple"-sahtimallasmiehenä arvostan itsekin. Keittokooltaan Olutpaja menee heti kättelyssä Malmgårdin panimon kokoluokkaan, eli aivan lilliputtipanimosta ei ole kyse - tämä on hyvä, sillä kysyntää luulisi riittävän ja isompi keittokoko tarkoittaa usein edullisempaa hintaa.\nOluen ulosmyynnissä Rönnvikin Viinitilan myymälästä on yksi surkuhupaisa pointti, joka alleviivaa nykyisen alkoholipolitiikan mielettömyyttä. Viinitilan 13% viinejä saa myydä, mutta samasta kaupasta on laitonta myydä Olutpajan yli 4,7% oluita. Työn orjat sorron yöstä nouskaa...\nKuulin tässä viikolla, että Rönnvikin vaalea ja tumma olivat rantautuneet Ruokapuoti Lumoon, joten kävin hakemassa yhdet maistoon. Nämä ovat siis niitä panimon perustuotteita, mutta eivät kuitenkaan vaalea ja tumma lager, vaan vaalea on Kölsch ja tumma on Altbier. Kölsch ja Alt ovat saksalaista alkuperää olevia pintahiiva-, eli ale-oluita. Vahvuutta molemmilla on 4,2% eli ne alittavat komeasti tämän ultimaattisen pahuuden rajan (4,7%). Ensin maisteluun vaalea.\nKultainen, kirkas ja vaahdoltaan tiheäkuplaisen tiivis ja varsin pitsikäs olut. Tuoksu on lagermaisen neutraali, mutta herkullisella miedolla aromikkuudella tarjoten hunajamelonia, kukkaisuutta ja ruohoisuutta. Kokonaisuutena mieto, mutta puhdas, selvästi laadukas. Maussa on hieman enemmän särmää. Viljava kevyt maltaisuus saa seurakseen pientä sitruspuraisua, kukkaisuutta ja hunajamelonimaista tuntua. Keskivaiheilla puraisee lyhyt, mutta tässä kontekstissa kohtalaisen napakka katkero, joka johdattelee kohti kuivaa ja hieman ruohoista jälkimakua. Suutuntuma on kevyt, mutta ei kuitenkaan vetinen. Laadullisesti aivan priimaa - puhdas, raikas ja erittäin juotava ale. Tässä ei ole "normaalikuluttajaa" häiritseviä elementtejä, mutta silti se tarjoaa vihkiytyneemmälle pintaa johon tarttua, vaikka yleinen mietous vähän vaivaakin.\nVäriltään punertavan mahonkinen ja vaahdoltaan tiheä ja pitsikäs olut. Tuoksussa on kosolti leipäisyyttä, hieman luumuisuutta ja marjapuskaa sekä tuoretta puuta - puuvajan tuoksu. Maku on hyvä, oikein maukas. Siinä on puhdasta maltaisuutta, hitunen herukkaisuutta ja hedelmäistä esterisyyttä. Lopussa pieni napakka puraisu, joka putsaa paletin. Puhdas, raikas ja maukas tämäkin. Timo Jukka on virittänyt prosessin huippuiskuun. Runko on sopiva ja hiilihappoisuus keskivertoa. Oikein siemailtava olut, sopii niin saunaan kuin ruokapöytäänkin.\nMolemmat oluet olivat oikein hyviä ja laadullisesti priimaa, hienoa! Jään todella suurella mielenkiinnolla odottamaan, josko Timo Jukka pläjäyttäisi Olutpaja nimen alla oikein kunnollisen kliinisen puhtaan ja räväkästi humaloidun jenkki-IPAn. Sitä odotellessa saatan hyvinkin ostaa toisen ja viidennenkin kerran näitä miedompia, erinomaisia juomia.\nAnonyymi 25. elokuuta 2014 klo 8.51\nHarvoin näkee tylsempiä etikettejä kuin näissä !\nSiinä olisi vielä pientä tuotekehittelyn paikkaa...


12.10.2014 – Nuoren naisen rintasyöpä.\n”The last hurrah” eli viimeiset hetket ennen kaljuuntumista.\n12.10.2014 MYksi kommentti\nHiukset kestivät päässä hiusvahalla, hiuskiinteellä ja puhtaalla tahdonvoimalla koko matkan ajan, mutta nyt kotiinpäästyäni päätin vihdoin vetää harjalla kuontalon läpi. Tiesin mitä odottaa, sillä irtohiuksia oli tipahdellut jo runsaasti pitkin viikkoa. Halusin ottaa kampauksesta irti kaiken, koko rahan edestä, ja sen totisesti tein. En tarvinnut pipoa tai peruukkia kertaakaan vaikka kannoin molemmat mukana reissussa.\nSe näky mikä peilistä katsoi takaisin kun eniten hiuksia irtosi välittömästi suoraan edestä otsalta ja keskeltä päälakea, sai nauramaan niin hirveästi että meinasin tikahtua ja pissiä housuuni. Vaikka olin lukenut tästä hiustenlähdöstä aikaisemmin monista blogeista ja potilasohjeista sekä kysellyt asiasta hoitajilta, en osannut siltikään odottaa sitä miltä se tuntuisi. Se ei nimittäin tunnu yhtään miltään, ainakaan fyysisesti. Hiukset tipahtelevat irti niinkuin ne vain päättäisivät irrota itsestään, ilman minkäänlaista nyhtämistä tai katkeilua. Hiuksen irtoaminen ei tunnu yhtikäs miltään, se vain tipahtaa. Ehkä tuo tunnottomuus/kivuttomuus on tässä aavemaisinta, se, miten sitä kuvittelee että hiuksia kun lähtee tukottain, niin se tuntuisi jotenkin nyhtämiseltä tai nipistelyltä tai edes joltain, ihan miltä tahansa.\nOnneksi puolisoa on naurattanut lähes yhtä paljon. Harmittaisi jos syöpä olisi vakavaa.\nJotkut ovat kuvanneet sytostaattihoidosta johtuvaa hiustenlähtöä siten, että muutamia päiviä ennen tuntuu niinkuin olisi ponnari liian kireällä, ja kun hiuksia alkaa irrota, se tunne olisi samanlainen kuin silloin, kun tuon liian kireän ponnarin irrottaa ja hiusten juuret tuntuvat vääntävän päänahkaa. Minä taas, noh, en ole tuntenut mitään.\nOlen myös ottanut kuvia. En tiedä onko niistä hyötyä kellekään (tai minulle itselleni) enkä tiedä haluanko katsella niitä jälkeenpäin, mutta halusin silti dokumentoida koko prosessin. En ole vielä ajellut päätäni kokonaan, aion käydä ensin suihkussa ja katsoa kuinka paljon hiuksia irtoaa pestessä. Hiustenlähdön aavemaisen nopea progressio on omalla tavallaan äärimmäisen kiehtova.\nToivoin vielä tänään päivällä että hiukset olisivat pysyneet sen verran pitempään päässä että olisin ehtinyt käymään toisessa syto-tiputuksessa vielä näyttämässä tämän uuden kampauksen kaksivärisine shokkiraitoineen, mutta en ihan ehtinyt, sillä seuraava hoitokerta on ylihuomenna ja tämän illan kuluessa tulen olemaan täysin kalju, tavalla tai toisella. Jos loput hiuksista ei irtoa shampoolla, niin viimeistään leikkuukoneella.